Gitito Te Lek pa Parao | Pwony me Baibul pi Lutino\nMa Yucepu tye i buc, Parao, kabaka me Ejipt, oleko lek ma ngat mo pe twero gonyo tere. Latic pa Parao acel otito bote ni Yucepu romo gonyo te lek meno. Cutcut Parao ocwalo dano me kelo Yucepu.\nParao openyo Yucepu ni: ‘Tika iromo gonyo te lek ma aleko-ni?’ Yucepu otito bot Parao ni: ‘Ejipt biceko cam mapol pi mwaka abiro, dok bibedo ki kec pi mwaka abiro. Yer ngat mo maryek me gwoko cam wek kec pe onek dano.’ Parao ogamo ni: ‘Ayero in! In aye ibibedo lalub kora i lobo Ejipt ducu!’ Yucepu ocako ngeyo te lek pa Parao nining? Jehovah aye okonyo Yucepu.\nPi mwaka abiro ma lubo meno, Yucepu obedo ka gwoko cam. I nge meno, kec opoto i wi lobo ducu, kit ma Yucepu otito kwede. Dano gubino ki i kabedo ducu me wilo cam ki bot Yucepu. Wonne Yakobo owinyo ni cam tye i Ejipt, pi meno en ooro awobene apar kunnu ka wilo cam.\nAwobe pa Yakobo gucito bot Yucepu, dok en ongeyogi cutcut. Ento omegine pe guniang ni meno aye Yucepu. Gukulle i nyimme kit ma en onongo oleko kwede i kare ma pud tidi. Yucepu onongo mito ngeyo ka omegine pud gitye ki adage. Pi meno en owaco botgi ni: ‘Wun lurot-piny. Wun wubino me ngeyo ka ma lobowa goro iye.’ Guwacci: ‘Pe! Wan watye omege 12 ma waa ki i lobo Kanaan. Ominwa acel oto woko, dok ominwa matidi loyo odong paco bot wonwa.’ Ci Yucepu owaco botgi ni: ‘Wukel ominwu matidi-ni bota, ci abiye lokwu.’ Pi meno, gin gudok cen gang bot wongi.\nI kare ma jo me ot pa Yakobo camgi otum woko, en dok ocwalo awobene i Ejipt. I wotgi man, gutero omingi matidi Benjamin. Me temo cwiny omegine, Yucepu okano kikopone me ryal i kicaa pa Benjamin ci owaco ni gin gukwalo kikopo man akwala. Ma lutic pa Yucepu gunongo kikopo man i kicaa pa Benjamin, cwiny omegine oballe woko. Gin gulego ni Yucepu pe opwod Benjamin ento opwod gin aye.\nMan oweko Yucepu ongeyo ni omegine dong kitgi olokke woko. Yucepu onongo dong pe twero diyo cwinye pi kare malac. En ocako koko matek ci owacci: ‘An ominwu Yucepu. Wora mono pud tye makwo?’ Omegine gubedo ki ur madit. En owaco botgi ni: ‘Pe wubed ki cwercwiny pi gin ma wutimo i koma. Lubanga aye yam ocwala kany wek alar kwowu. Dong wucit oyotoyot wukel babana kany.’\nGin gudok gang me tito kwena maber man bot wongi ki me kele i Ejipt. I nge mwaki mapol, Yucepu gin ki wonne dok guribbe.\n“Ka pe wutimo kica bot dano pi balgi, ci Wonwu ma tye i polo bene pe bitimowu kica pi balwu.”—Matayo 6:15\nLapeny: Jehovah okonyo Yucepu nining? Yucepu onyuto nining ni etimo kica bot omegine?\nAcakki 40:1–45:28; 46:1-7, 26-34; Jabuli 105:17-19; Tic pa Lukwena 7:9-15\nNywakki Nywakki Jehovah Wiye Pe Owil i kom Yucepu


KWAN I LEB Acholi Afrikaans Albanian Amharic Angolan Sign Language Arabic Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dutch Efik English (Leb Muno) Estonian Ewe Fijian Finnish Fon French Ga Georgian German Grik Guarani Gujarati Gun Hausa Hiligaynon Hindi Hungarian Ibanag Ibru Icelandic Igbo Iloko Indonesian Isoko Italian Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nTika dong i nino mo inongo jabu mo? Jo manok adada aye dong gunongo. Ento, dano milion gunongo gin mo maber makato. Man aye ryeko mua ki bot Lubanga, ma ‘pe gitwero poro welle ki jabu.’—Yubu 28:12, 16.\nLUTINO kwan me Baibul bene girom ki ngat ma tye ka yenyo jabu. Lutino kwan meno myero gutute matek me kwedo lok i Ginacoya wek gunong ryeko ma a ki iye. Macalo lutino kwan me Baibul, gin ango ma watwero pwonyone ki i neno yo adek kit ma kiyenyo kwede ki jabu?\nGo kong ni itye ka wot i dog nam ci ineno gin mo matidi ma ryeny. I kule piny ci cwinyi obedo yom me neno ni meno obedo jabu. Nyige tidi mito rom ki wi kibirit dok nongone tek calo kidi dayaman me wel. Ngene kene ni, ibicako neno ka dok pud itwero nongo mukene.\nI yo acel-li, twero bedo ni wi pud po i kom nino ma latic pa Jehovah odwongo iye doggola-ni me tito boti kwena maber ma tye i Baibul. Gwok nyo wi po i kom nino ma inongo iye lok me ada ma kitwero porone ki jabu. Romo bedo ni pud wi po i kom kare ma ingeyo iye nying Lubanga Jehovah ki i Baibul pi tyen mukwongo. (Jab. 83:18) Nyo bene ipwonyo ni itwero bedo larem Jehovah. (Yak. 2:23) Iniang cutcut ni inongo gin mo maber makato jabu! Twero bedo ni ibedo ki miti me medde ki nongo jabu i yo me cwiny.\nNgidi-ngidi jabu matino i cawa mukene gigure i nam. I kare macalo man, luyeny jabu ma gitiyo matek gitwero nongo jabu madit, ma welgi romo dolla mapol.\nI kare ma icako kwano Baibul ki Lacaden pa Jehovah mo, twero bedo ni iwinyo calo ngat ma tye ka golo te pii ka ma jabu tye iye. Lwodo lok i kom gin ma inongo ki Baibul twero medo ngec-ci, dok weko idongo i yo me cwiny. Ka itye ka lwodo lok i kom ngec ma inongo ki i Baibul, ipwonyo kit me nyikke cok ki Jehovah kun imedde ki bedo i marre ki gen me nongo kwo ma pe tum i anyim.—Yak. 4:8; Juda 20, 21.\nMacalo ngat ma tute matek me yenyo jabu, tika itute matek me yenyo lok ada ma pigi tego me Baibul?\nKit macalo ngat moni tute me yenyo jabu, twero bedo ni in bene itute matek me yenyo lonyo i yo cwiny. I nge pwonyo lok ada me Baibul ma pigi tego, twero bedo ni icako timo jami ma weko ibedo ma ipore me dyero kwoni ki nongo batija.—Mat. 28:19, 20.\nMEDDE KI YENYONE!\nNgat moni twero nongo ngidi-ngidi jabu ma tye i got ma con kong oleny ci omake. Kit got meno nongo tye ki ngidi-ngidi jabu dok man twero weko kitongo got meno ci kiliyo jabu ki iye. Ka pud ineno anena, pe itwero neno jabu i got meno. Pingo? Pien got madit ma romo kilo 1,000 twero bedo ki jabu guram 10 keken! Kadi bed kit meno, ki bot layeny jabu, nongo kerone pe opoto nono.\nTute bene mitte ka ngat moni dong opwonyo “lok mukwongo i kom Kricito.” (Ibru 6:1, 2) Myero itute matek wek inongo pwony manyen ki ma itwero ketogi i tic ki i kwano Baibul piri keni. Pi meno, ngo ma itwero timone wek kwan-ni me Baibul obed mamit kadi dong ibedo ka kwano Ginacoya pi mwaki mapol?\nBed ki miti me pwonyo jami manyen. Ket tammi i kom jami ma pigi tego. Medde ki tute matek, ci ibinongo lonyo i Ginacoya ma weko inongo ryeko ki tira pa Lubanga. (Rom. 11:33) Me medo ngec-ci i kom Ginacoya, ti ki jami ma kimiyogi me kwedo lok ma gitye i leb ma megi. Dicwinyi me yenyo tira ma imito ki dok lagam pi lapeny-nyi me Baibul. Peny jo mukene pi ginacoya ma gunongo ni tye me kony ki dok me cuko cwiny. Nywak pwony mamit ma inongo ki i kwanni me Baibul.\nKi lok ada, yubbi myero pe obed me medo ngec-ci keken. Lakwena Paulo omiyo tira ni “ngec meno miyo dano giwakke awaka.” (1 Kor. 8:1) Pi meno, tute matek me bedo ki cwiny me mwolo ki niye matek. Yub me woro pi jo me ot ki kwan piri keni bikonyi me kwo ma rwatte ki cik pa Jehovah dok bicuko cwinyi me konyo jo mukene. Makato ducu, ibibedo ki yomcwiny pien ni inongo gin mo ma welle dit kato jabu.—Car. 3:13, 14.


Migabac Bible Portions Yoane 7\nFalewa Ngiye-ngiyele Hombangte hikewec\n1 Yogolec lobeina Yuda ngic-ngigac Yudeya himongka gaibong, yengele micnefocngineng yengi Yesu wehomanogale ngageibong. Ilec ailu ye iwa mi hikelu lolickelu gawec, ye Galili prowinswa sugu lolickelu gawec. Yoa 5:18 2 Aime Yuda ngic-ngigac yengele Falewa Ngiye-ngiyele Hombang yogo bangkale kwesiwec.* Mosesle damengka Wapongti himong kisiwa misaine mikacka hifa 40 damongebame kpoluc-falengineng balu gaibong. Ilec yenge hombang yogo ngagesilu kpoluc-fale hatac balu hadeng 7ka kpoluc-falewa ngiyecaigaing. Dep 23:34 3 Aime Yesu gbafocine yengi yanguc edoibong, “Ga himong yago hegilelu Yudeya himongka hikelu, pasigone yogo iwa baengka mic-tengtengfocgone yenge nganidaingte. 4 Monic ye habu yengele haicka fikelu yegengkenogale ngagelu, ye sangke-sangke galu bole mi badaic. Ga pasigone yogo baengka himongtowale ngic-ngigac yenge pasigone ngani-motoningte, yegena galu badamec.” 5 Aime gbafocine yenge inguchac ye mi ngagesingkeibong. Sale 1:14\n6 Inguc aibong Yesudi yanguc edocebawec, “Nale dameng mi kwesigachac. Nga ngengele dameng, yogo damengsoc fadaicte. 7 Himongtowale ngic-ngigac yenge kweledi nalic mi wicngebadaingte. Nga nanibac aibabangineng sowacne mifickeyelebe yegengkecaigacte kweledi wicnucaigaing. 8 Ngenge hombangte hikedaing. Nga nabac biyac mi hikedacte. I yangucte, nale damengbenang mi aigac.” 9 Ye inguc milu hegilelu Galili prowinswa ngiyewec.\n10 Ngiyeme gbafocine yenge hombangte hikeibong. Aime ye yengele lobewa inguchac hikelu sangke-sangke gawec. 11 Inguc aime Yuda ngic-ngigac micnefocngineng yenge hombangka Yesu basackelu uwanaguibong, “Ngic yogo wenuwa?”\n12 Uwanagubong ngic-ngigac habutowa bocyacti yele mingagec ailu gocnedi yanguc miibong, “Ye ngic madicne.”\nInguc mibong, gocne yengi yanguc miibong, “Miyac, ngic yogodi ngic-ngigac habutowa kwesac aiyelecaigac.” 13 Aime Yuda ngic-ngigac micnefocngineng yengele hangocebame, monicti Yesule yowa yegena mi miwec.\nHombangka yowa edocebalu weduyelewec\n14 Aime hombang yogo biyac hewacina aime, Yesu ye Ibu-macka felu ngic-ngigac yowa edocebalu weduyelewec. 15 Weduyeleme ngagelu, Yuda ngic-ngigac yenge kwatackelu yanguc miibong, “Ngic yogo ye hibi-mac monicka ngage-ngage monic mi bawecti, wenucka Wapongte hibiwa yowa kwelengkeicne fagac, yogo ngage-motogac?” Mat 13:54; Luk 2:47\n16 Inguc mibong Yesudi yanguc edocebawec, “Na yowa wedungelegabac, yogo neicne yowa miyac. Yogo salecnuwec, yele yowa. Yoa 12:49; 14:10 17 Na yowa wedungelegabac, yogo Wapongtacni me na neicnacni migabac, yogo monicti Wapongte yowa balaibenogale ngagegac, yedi sugu ngage-motodaicte. 18 Monic ye yeicne yowa micaigac, ye yeicne wac feicne bafenogale ngagesilu yogo midaicte. Nga monic ye ngic salewec, yele wac feicne bafenogale bole bacaigac, ye ngic noine, yela pasi dondonne fagac. Yela sowacne monic mi fagac. Yoa 8:50\n19 “Mosesdi yefe-yowa ngelewec, foinac. Aime ngengelacni monictibac yogo mi balaibecaigac. Ailu ngenge omale wehomacnunogale ngagegaing?” Sale 7:53; Rom 2:21-24\n20 Inguc mime habutowa yengi bafaliyelu yanguc miibong, “Madi wehomacgunogale migac? Alengti ngage-ngage yogo gelegac hocne.” Yoa 8:48; 10:20\n21 Inguc mibong Yesudi yanguc edocebawec, “Na pasi monic babe ngenge yogo nganiibongte, sasawadi medecngebagac. 22 Ngagegaing, Mosesdi ngenge soc tofangineng, yogo helockeningte bole-yowa ngelewec. Moses ye yeuctihac bole yogo mi bafuwawec, yele ngambofocine yengi bafuwaibong. Ilec ailu ngenge pasi yogo balaibelu Sabat damengka bole yogo bacaigaing. Dep 12:3; Fike 17:9-13 23 Ailu ngenge Wapongte yefe-yowa Mosesdi kwelengkewec, yogo balaibenogale Sabat damengka ngic yengele soc tofangineng helockecaigaing. Ngenge aibaba ingucne balu gacaigaing. Aime nani Sabat damengka ngic monic socine bucbuchac bamadickebe, ngenge omale ngaba ainelegaing? Yoa 5:8-10,16 24 Ngenge dongenginengti socka nganilu mi wosaelu midaing. Ngenge yowa dondonne ngage-wosaec ailu midaing.”\nYesu ye Mesia, me?\n25 Inguc mime Yerusalem taonkacni ngic-ngigac gocne yenge uwanagulu yanguc miibong, “Ngic yogo wehomanogale mibiyeng, me? 26 Aimebac ngic ye yengele haicka yowa mime, omale yowa ameine monic mi bafaliyegaing? Ngic micne ye Mesia, yogo hocne biyac ngage-motogaing mecne. 27 Aime Mesia kwesidaictewa, ye wenuwacni kwesidaicte, yogo ngic monicti mi ngagedaicte. Aime ngic yagobac ye macine, yogo ngageyackegabeleng.” Yoa 7:41; 9:29\n28 Inguc mibong Yesu ye Ibu-mac kwelina weduyelelu yogo ngagelu wackelu yanguc edocebawec, “Ngenge na wenuwacni kwesiiba, yogo ngagegaing. Naneicne ngage-ngagewa mi kwesiiba. Salecnuwec ye noine, aime ngenge ye mi ngagegaing. Mat 11:27; Yoa 8:55 29 Aime na salecnuwec, ye ngagegabac. I yangucte, na yelacni hocne kwesiiba.”\n30 Inguc mime yenge balu muc-macka lonogale ngageibong. Aime damengngine mi kwesiwecte ailu monicti ye mi bawec. Yoa 7:44 31 Aime habutowa yengelacni ngic-ngigac bocyacti ye ngagesingkelu yanguc miibong, “Ngic yagodi pasile maaine bocyac bacaigac. Aime Mesiadi kwesilu pasile maaine badaicte, yogo yele pasi ewalilu badaicte, me? Yogo miyac.”\n32 Habutowa yenge inguc milu sangicka yowa mingagec aiibong. Aime Farisaio yenge yogo ngagelu depec-baba ngic micnefocngineng yengeholec kpaduckelu Yesu balu muc-macka lonogale lebe-ngic salecebabong leibong.\n33 Inguc aibong Yesudi yanguc miwec, “Na dameng bangkacnemac ngengeholec gadacte. Gacgu salecnuwec, yela hatacmac hefaliyelu fedacte. 34 Ngenge na basacnulu nalic mi bafuwacnudaingte. Ailu na hikedacte, iwa ngenge nalic mi fudaingte.” Yoa 8:21; 13:36\n35 Inguc mime Yuda ngic yengungtihac mingagec ailu yanguc miibong, “Ngic yago ye wenuwa hikeme basackelu mi nganinangte migac? Ye alingfocnonggeng Grik himongka singsalolong kwelu gagaing, iwa hikelu Grik ngic-ngigac yowa edocebalu weduyeledaicte mecne. 36 ‘Ngenge na basacnulu nalic mi bafuwacnudaingte. Ailu na hikedacte, iwa ngenge nalic mi fudaingte.’ Yowa yogolec fungine mi ngage-motogabeleng.”\n37 Falewa Ngiye-ngiyele Hombang moto-motoine yogolec hadeng sugucna, Yesudi domalu wackelu yanguc miwec, “Monic ye misale homalu, ye nala kwesilu nodaic. Dep 23:36; Yes 55:1; Yoa 4:14 38 Aime monicti na ngagesingnudaicte, yele hocne Wapongte hibiwa yowa yanguc kwelengkeicne fagac, ‘Yele kwelewacni gagale misa dongeine ofelu hikedaicte.’ ” Yes 58:11 39 Ngic-ngigac ye ngagesingkelu gagaing, yenge Tili Asu lobewa badaingte, yogolec misa ingucne miwec. Yesu ye dameng iwa honocmengka mi felu wac feicne mi bawecte ailu, Asu yogo mi kwesiwec. Yoa 16:7; 20:22; Sale 2:4\n40 Aime ngic-ngigac habutowa yenge yele yowa yogo ngagelu gocnedi yanguc miibong, “Ngic yago ye hocne siduc-mimi ngicbenang kwesinale miicne.” Yoa 6:14\n41 Aime gocne yengi miibong, “Ngic yogo ye Mesia.”\nNga gocne yengi miibong, “Miyac, Yesu ye Galili prowinswacni kwesiwec. Aime Mesia ye Galili prowinswacni mi kwesidaicte. Yoa 1:46 42 Wapongte hibiwa yowa yanguc kwelengkeicne fagac, ‘Mesia ye ngictau Dawidile fikesaweckacni ailu Betelehem mac-alingka fikedaicte, yogo Dawidile macbenang.’ ” Mige 89:3-4; Mika 5:2 43 Ngic yenge inguc milu Yesule ailu siyeckeibong. 44 Siyeckelu gocne yengi ye balu muc-macka lonogale miibong. Aime monicti yele socka moledi mi bawec.\n45 Aime lebe-ngic yenge depec-baba ngic micne nga Farisaio yengela moc hefaliye hikebong yengi yanguc uwayeleibong, “Ngenge omale Yesu mi balu kwesigaing?”\n46 Uwayelebong lebe-ngic yengi yanguc miibong, “Monicti esecne yowa ingucne monic mi mime ngageibeng.” Mrk 1:22\n47 Inguc mibong Farisaio yengi bafaliyelu yanguc miibong, “Ngenge inguchac yele kwesacka wawegaing, me? 48 Ngic micne nga Farisaio nongele hewackacni monicti ye mi ngagesingkeibong, miyacbenang. Yoa 12:42 49 Aime habu yogo Yesu balaibegaing, yenge yefe-yowa mi ngage-motogaing, yenge Wapongti biyachac mimoctocebawec.”\n50 Inguc mibong, Farisaio yengelacni monic wacine Nikodemus, ye esecne Yesula hikewec, yedi yanguc miwec, 51 “Yefe-yowanonggengti yanguc migac, ‘Ngic monicte yowa nga aibabaine ngani-ngagec aibong motome wosaelu mimoctonoga.’ Aime ye biyac mimoctogabiyeng.” Yoa 3:1-2\n52 Inguc mime ameine bafaliyelu yanguc edoibong, “Ga inguchac Galili prowinswacni, me? Wapongte hibiwa yanguc wafelu nganic, siduc-mimi ngic monicti Galili prowinswacni nalic mi fikedaicte.” Yoa 7:41-42\n53 [Inguc milu fangkelu macnginangsoc hikeyackeibong.\n7:1: Yoa 5:18\n*7:2: Mosesle damengka Wapongti himong kisiwa misaine mikacka hifa 40 damongebame kpoluc-falengineng balu gaibong. Ilec yenge hombang yogo ngagesilu kpoluc-fale hatac balu hadeng 7ka kpoluc-falewa ngiyecaigaing.\n7:2: Dep 23:34\n7:5: Sale 1:14\n7:16: Yoa 12:49; 14:10\n7:18: Yoa 8:50\n7:19: Sale 7:53; Rom 2:21-24\n7:20: Yoa 8:48; 10:20\n7:22: Dep 12:3; Fike 17:9-13\n7:23: Yoa 5:8-10,16\n7:27: Yoa 7:41; 9:29\n7:28: Mat 11:27; Yoa 8:55\n7:30: Yoa 7:44\n7:34: Yoa 8:21; 13:36\n7:37: Dep 23:36; Yes 55:1; Yoa 4:14\n7:38: Yes 58:11\n7:39: Yoa 16:7; 20:22; Sale 2:4\n7:40: Yoa 6:14\n7:41: Yoa 1:46\n7:42: Mige 89:3-4; Mika 5:2\n7:46: Mrk 1:22\n7:48: Yoa 12:42\n7:51: Yoa 3:1-2\n7:52: Yoa 7:41-42


Anga ma Obedo Kabaka me Ker pa Lubanga? Pingo Yecu Kricito Aye Opore?\nWi Lubele | Nam. 2 2020\nKWAN I LEB Acholi Afrikaans Albanian American Sign Language Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Belize Kriol Bengali Biak Bicol Bislama Boulou Brazilian Sign Language Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinyanja Colombian Sign Language Croatian Czech Dangme Danish Douala Drehu Dutch Efik English (Leb Muno) Estonian Ewe Fijian Filipino Sign Language Finnish Fon French Ga Garifuna Georgian German Gitonga Greenlandic Grik Guarani Gujarati Gun Haitian Creole Hausa Herero Hiligaynon Hindi Hmong (White) Hungarian Iban Ibanag Ibru Icelandic Igbo Iloko Indonesian Isoko Italian Italian Sign Language Japanese Javanese Kabiye Kabuverdianu Kannada Karen (S'gaw) Kazakh Kekchi Kikamba Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lolo Lomwe Low German Luganda Lunda Luo Macedonian Macua Makhuwa-Meetto Makhuwa-Shirima Malagasy Malay Malayalam Maltese Mam Mambwe-Lungu Manyawa Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele (Zimbabwe) Ndonga Nepali Ngangela Nias Niuean Norwegian Nsenga (Mozambique) Nyaneka Nyungwe Nzema Oromo Ossetian Otetela Palauan Pangasinan Papiamento (Aruba) Papiamento (Curaçao) Persian Phimbi Polish Polish Sign Language Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Ronga Runyankore Russian Russian Sign Language Rutoro Samoan Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Tewe Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urhobo Uruund Uzbek Uzbek (Roman) Venda Vietnamese Wallisian Waray-Waray Wayuunaiki Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\nAnga ma Obedo Kabaka me Ker pa Lubanga?\nLubanga oweko luco Baibul mapol gumiyo ngec ma twero konyowa me ngeyo Ngat ma bidoko Laloc me Ker pa Lubanga. Laloc meno bibedo ngat ma\nLubanga aye ma oyero. “An dong atyeko keto kabakana . . . Abimiyi lurok me bedo ginaleyani, ki lobo ducu bene bibedo meri.”—Jabuli 2:6, 8.\nLakwar Kabaka Daudi. “Gityeko nywalo botwa latin, gimiyo botwa latin laco . . . Dong medde me locce ki kuc ma bia iye ka gikke bibedo pe, i wi komker pa Daudi, ki i wi kerre, me mokone ocung matek ki gwokone wek pe opoti.”—Icaya 9:6, 7.\nKinywalo i Beterekem. “Ento in, Beterekem . . . , dano ma bibedo laloc i Icrael bibino pi an kun a ki i in . . . En bibedo dit nio i agik me lobo.”—Mika 5:2, 4.\nDano gukwere dok guneke. “Dano gicaye, ma pe waparo pire wacel. . . . Yam gicobe pi balwa, giketo ret i kome pi timwa marac.”—Icaya 53:3, 5.\nKicero ki i kin jo muto ci kimine deyo madwong. “In pe ibitenya ata i lobo pa jo muto, pe ibiweko danoni ma geni donyo i bur lyel. . . . I tung cingi lacuc tye iye gin ma yomo cwiny dano nakanaka.”—Jabuli 16:10, 11.\nPingo Yecu Kricito Aye Opore?\nI tekwaro pa dano, tye ngat acel keken ma opore me bedo Laloc, dok ngat meno obedo Yecu Kricito. Ki lok ada, lamalaika otito ki Maliam, min Yecu ni: “Lubanga bimiye komker pa kwarone Daudi. . . . Kerre pe bigik.”—Luka 1:31-33.\nYecu pe odoko laloc i lobo kany. Me ka meno, en biloyo dano ki i polo macalo Kabaka me Ker pa Lubanga. Gin ango ma weko en bedo Laloc mupore? Nen kong jami ma Yecu otimo i kare ma en tye i lobo.\nYecu onongo paro pi dano. Yecu okonyo co ki mon, jo matino ki jo muteggi, labongo paro pi rwomgi. (Matayo 9:36; Marako 10:16) I kare ma ladobo mo olege ni: “Ka imito, itwero lonyo koma,” kica omako Yecu ci ocango ladobo man.—Marako 1:40-42.\nYecu opwonyowa kit me yomo cwiny Lubanga. En owaco ni: “Pe wutwero tic pi Lubanga ka dok wutiyo pi lim bene.” En bene owaco ni omyero water jo mukene kit ma wan wamito ni guterwa kwede—cik man pud dong pire tek ya! Medo i kom meno, en onyuto ni Lubanga tye ki miti pe i kom gin ma watimo keken ento wa i kom tamwa kacel ki kit ma wawinyo kwede. Pi meno, wek wayom cwiny Lubanga, omyero wagwokke adada ki gin ma watamo i cwinywa. (Matayo 5:28; 6:24; 7:12) Yecu otito bene ni wek wabed ki yomcwiny me ada, omyero wapwony gin ma Lubanga mito ni watim dok watimgi.—Luka 11:28.\nYecu opwonywa kit me nyuto mar bot jo mukene. Lok ki tic pa Yecu onongo tye ki teko dok ogudo cwiny jo ma winye. Baibul tito ni: “Lwak guuro kit pwonnye matek, pien opwonyogi calo ngat ma tye ki twero.” (Matayo 7:28, 29) En opwonyogi ni: “Wumar lukworwu.” En bene olego wa pi jo ma guweko kineke ni: “Aba, wayi tim kica botgi, pien pe gingeyo gin ma gitye ka tiyone.”—Matayo 5:44; Luka 23:34.\nYecu opore adada me bedo Laloc me lobo-ni ma konyo dano dok lakica. Ento en bicako loc awene?\nwp20 Nam. 2 pot 6-7\n“Ker Meri Obin”—Lega ma Dano Milion Mapol Gilego\nPingo Wamito Ker pa Lubanga?\nAwene ma Ker pa Lubanga Biloyo Lobo?\nNgo ma Ker pa Lubanga Bitimone?\nMok Tammi me Cwako Ker pa Lubanga Kombeddi!\nKer pa Lubanga—Obedo Gin Ango?\nText Yero Bukke me kompiuta me akwanya WI LUBELE Ker pa Lubanga Obedo Gin Ango?\nWI LUBELE Ker pa Lubanga Obedo Gin Ango?


Catkodok (catkodok) on Pinterest\nCuisine Grosse Teuf!\nMore ideas from Catkodok\nEtagère basse métal & bois - Années 50 -\nPop Up CardsCute CardsDiy CardsHandmade CardsCard CraftsCard TutorialsKirigamiCreative CardsPopupCarterieCardsInterviewSweet NothingCreativityGiftShareTryAddressHomemadeForward\nSamaraKirigamiPop UpBirthsImagesDaughtersScrapTemplatesBirthday CardShareCarteriePatronsResearchForward\nHelloooooooo !!! Il y a quelque temps en naviguant de blog en blog, je suis tombée sur une carte de naissance qui utilisait la technique d...\nMenusBaby CardsBaby ShowerSeveralBirthday ChildShareTryCarterieWinterForward\nPop Up ArtPop Up BooksFairytaleBookbindingPopupPapercuttingBook ArtPapercraftThe O'jaysInvitationsSilhouetteCraftsSmall ThingsSculpturesPartiesCreative IdeasArtworkHistoryBooksCartonPapier MacheBuenos AiresDiyAdvertiseForward\nKirigamiPop UpPaper ArtMorePleasureForward\n3d Paper ArtPaper Cutting ArtCut PaperPaper ArtworkDiorama IdeasTin CansJim O'rourkeAltered TinsAltered ArtArtistsSilhouetteCraftsCraftsSculpturesRecyclingScienceSpaceObjectPapercutForward


Esta 2 ACO85 - Lacen ki i ŋe lok man, i kare ma kiniga - Bible Search\nEsta 1 Esta 3\nGiloko Esta odoko daker\n1Lacen ki i ŋe lok man, i kare ma kiniga pa kabaka Akacwero doŋ opye, en ocako po pi Vasti ki gin ma ceŋ otimo, ki gin ma giciko i kome. 2Ci lutic pa kabaka ma gitiyo bote guwacci, “Myero giyeny anyira pi kabaka, anyira ma mwonya ma pud gudoŋo adoŋa. 3Wek kabaka oyer ludito oketgi i dul lobo acel acel ma en loyo, gucok anyira magi ducu i ot pa mon i gaŋ kalle Cuca, gibed i te Loc pa Egai ladit kai ma gwoko mon pa kabaka. Myero gipok botgi moo ma ŋwece kur me wirregi, 4ci wek nyako mo ma oye waŋ kabaka odok daker ma ka Vasti.” Lok man oyomo cwiny kabaka, ci otimo kumeno.\n5Onoŋo tye Lajudaya mo ma bedo i gaŋ madit me Cuca ma nyiŋe Mordekai. Wonne obedo Jair, wod pa Cimei ma wod pa Kic me kaka pa jo Benjamin. 6-I kare ma Nebukadnejar kabaka me Babilon otero Yekonia kabaka me Juda i opii, kun otere i kin lwak jo mukene ma okwanyogi ki i Jerucalem onoŋo Mordekai obedo i kin jo ma gitero. 7En onoŋo opito Adaca, ma en aye Esta, nya omin wonne, pien onoŋo pe tye ki wonne kadi minne. Nyako-ni onoŋo ber dok mwonya mada; i kare ma wonne ki minne guto woko Mordekai oloko en odoko macalo nyare. 8Doŋ i kare ma kabaka oketo cikke lokke oywek, ma doŋ gicoko anyira mapol i gaŋ madit me Cuca, giketogi i cin Egai ma lagwok mon pi kabaka, Esta bene gitero i gaŋ kai kunnu, gikete i cin Egai. 9Ci nyako-ni oyomo cwinye twatwal, cwinye opwoye mada, omiyo en omine moo wirre mapatpat oyotoyot, kacel ki cam muromo pi en, dok oyero aŋeca abiro ki i gaŋ kal pa kabaka pi konyo en, ci omiyo en ki aŋecane kabedo maber makato i gaŋ pa mon pa kabaka. 10Esta pe onyuto rokke, kadi ki wat mere, pien Mordekai ociko en ni pe onyuti. 11Doŋ nino ducu Mordekai woto i ŋe cel me gaŋ pa mon wek ene kit ma Esta tye kwede ki gin ma timme ikome.\n12Kare ma giciko pi gwoko mon pi yubo bergi oromo mwaka acel kulu; pi dwe abicel giwirre ki moo murra, dok pi dwe abicel mukene gitiyo ki moo mapatpat ma ŋwecgi kur ki moo ma mon wirre kwede. Ka lacen gitero nyako acel acel bot kabaka Akacwero ka karene oromo. 13Ka kare pa nyako mo oromo me cito ka nenne ki kabaka, giye en tero kit jami ducu ma iye mito ma en a kwede ki ka ma gigwoko iye mon cito kwede i gaŋ kai pa kabaka. 14En ci to otyeno ci dwogo cen odiko cito i kabedo me aryo ma gigwoko iye mon, ma lagwok mon ma kakany nyiŋe Ca-acgaj. En dano ma gikolo ma gwoko mon aŋeca pa kabaka. Ka nyako doŋ odwogo pe dok dok cen bot kabaka, kono nyo ka kabaka doŋ mito en ce olwoŋo en ki nyiŋe.\n15Ka nino pa Esta nya pa Abikail omin won Mordekai, ma Mordekai oloko en odoko nyare, oromo me cito ka neno kabaka en pe ocokke ki gin mo openyo mere ladit Egai ma gikolo ma en aye lagwok mon pa kabaka, ci olubo tamme. Dano ducu ma guneno Esta gupwoye mada. 16I kare ma gitero Esta bot kabaka Akacwero i gaŋ kai kerre i dwe me apar, ma en aye dwe me Tebet*, i mwaka me abiro me loc pa kabaka, 17kabaka ocako maro Esta makato mon mukene-gu ducu. Esta onoŋo kica ki gum madit mada ki bote, makato anyira mukene ducu. Ci doŋ kabaka otugi kwanyo lalukana oruko i wiye, oketo en me bedo daker ka-ka Vasti. 18Ci kabaka otedo karama madit mada ki rwodine ki ludito wi ticce ducu; man obedo karama me woro Esta, Omiyo bene yweyo i dul lobo ducu ma en loyo, dok opoko mot kit macalo lonyo me kerre tye kwede.\nMordekai onyuto lok ma gipiro pi neko kabaka\n19I kare ma gicoko anyira kacel tyen me aryone, gimiyo bot Mordekai dit i te loc pa kabaka. 20Esta onoŋo pe otito kit watte nyo rokke, kit ma Mordekai onoŋo ocike kwede; pien Esta onoŋo winyo Mordekai kit ma yam opite kwede. 21I nino mo onoŋo Mordekai obedo i dog tic pa kabaka, Bigitan ki Terec, jo aryo ma gikologi ma gigwoko doggola pa kabaka gubedo ki kiniga, ci guyenyo yo me neko kabaka Akacwero woko. 22Lok man Mordekai oŋeyo woko ci otito woko ki Esta daker, ci Esta otito ki kabaka kun waco ni Mordekai aye otitte. 23Ka giyenyo tyen lok man ginoŋo ni ada, ci jo aryonu ducu giyutogi woko i yat me deyo dano. Lok man gicoyo i buk me Lok Mutimme i nyim kabaka.


Mar pa Lubanga Ri Nakanaka\nKit me Bedo i Mar pa Lubanga\nKWAN I LEB Acholi Afrikaans Aja Alur American Sign Language Amharic Armenian Ateso Australian Sign Language Aymara Azerbaijani Azerbaijani (Cyrillic) Bashkir Basque Bassa (Cameroon) Batak (Karo) Belize Kriol Biak Bicol Bolivian Sign Language Boulou Cebuano Changana (Mozambique) Chichewa Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Zimbabwe) Chitumbuka Chiyao Chokwe Chuabo Cibemba Cinamwanga Cinyanja Colombian Sign Language Cuban Sign Language Czech Danish Douala Dusun Dutch English (Leb Muno) Ewe Fijian Filipino Sign Language Finnish Fon French French Sign Language Ga Galician German German Sign Language Grik Guarani Gun Haitian Creole Hausa Herero Hiligaynon Hindi Hungarian Iban Iloko Indian Sign Language Indonesian Indonesian Sign Language Irish Isoko Italian Japanese Javanese Jula Kabiye Kabuverdianu Karen (S'gaw) Kazakh Kazakh (Arabic) Kikaonde Kikuyu Kiluba Kinande Kinyarwanda Kirghiz Kiribati Kirundi Kisi Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lahu Lari Lhukonzo Lingala Lomwe Luganda Luvale Malay Malayalam Maltese Mambwe-Lungu Mauritian Creole Maya Mbunda Mingrelian Mixtec (Guerrero) Mongolian Moore Myanmar Ndau Ndebele Ndebele (Zimbabwe) Ndonga Nepali Ngangela Nias Norwegian Nsenga Nyaneka Nyungwe Nzema Odia Okpe Oromo Otetela Pangasinan Polish Portuguese Portuguese (Portugal) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romany (Northern Greece) Romany (Southern Greece) Ronga Runyankore Russian Samoan Sango Sena Sepedi Sesotho (South Africa) Seychelles Creole Shona Sidama Silozi Sinhala Slovak Spanish Spanish Sign Language Sunda Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tongan Tshiluba Tshwa Tuvaluan Tzotzil Ukrainian Urdu Urhobo Uruund Uzbek Valencian Vietnamese Waray-Waray Wayuunaiki Wolaita Yacouba Zambian Sign Language Zande Zimbabwe Sign Language\nDUL ME 1\n“Maro Lubanga en aye gwoko cikke. Dok cikke pe nurowa.”—1 JON 5:3.\n1, 2. Pingo imaro Lubanga Jehovah?\nIN TIKA imaro Lubanga? Oromo bedo ni imarre matek adada mumiyo idyero kwoni bote. Iromo tamo ni en obedo Laremi macok loyo. Ento, ma pud peya icako maro Jehovah, en onongo dong marri. I Baibul, wakwano ni: “Gin mumiyo wabedo ki mar, pien en okwongo marowa.”—1 Jon 4:19.\n2 Tam kong i kom yo mapol mapat pat ma Jehovah onyuto kwede marre piwa. En omiyo botwa lobo me bedo pacowa mamwonya ki jami ducu mabeco ma wamito wek wanong mit pa kwo. (Matayo 5:43-48; Niyabo 4:11) En mito ni wabed ki wat macok kwede, dok en oyabo yo piwa me ngeyo en. Ka wakwano Baibul, nongo watye ka winyo Jehovah. Dok ka walego, nongo en tye ka winyowa. (Jabuli 65:2) En tiro dok jingowa kun tiyo ki cwiny maleng. (Luka 11:13) En bene ocwalo Wode me amara i lobo kany wek olarwa ki i bal ki to.—Kwan Jon 3:16; Jo Roma 5:8.\n3. Watwero gwoko wat macok ki Jehovah nining?\n3 Tam kong i kom laremi mo ma wupoko kwede pyer ngwen, ngat mo ma obedo kwedi i kare me yomcwiny ki kare me cwercwiny. Mito keto tek me gwoko wat macok kumeno. Man bene gin ma mitte me gwoko watwa ki Jehovah, ma en aye obedo Larem macok loyo ma watwero bedo kwede. Liremwa ki Jehovah twero rii pi naka. Pi meno, Baibul wacciwa ni: “Wugwokke kenwu i mar pa Lubanga.” (Juda 21) Watwero timo man nining? Baibul gamo ni: “Maro Lubanga en aye gwoko cikke. Dok cikke pe nurowa.”—1 Jon 5:3.\n4, 5. Marri pi Lubanga ocako dongo nining?\n4 Lakwena Jon ocoyo lok i kom marwa pi Lubanga. Tika wi po i kom kare ma icako maro Jehovah?\nKa idyero kwoni bot Jehovah dok inongo batija, nongo inyuto ni imare dok imito lubo cikke matwal\n5 Po i kom kit ma iwinyo kwede i kare ma iniang ni Jehovah mito ni ibed matwal i lobo manyen. Ipwonyo lok i kom jami ducu ma en otimo wek man otwere, dok iniang ni Jehovah omiyo botwa mic ma pire tek adada i kare ma en ocwalo Wode i lobo. (Matayo 20:28; Jon 8:29; Jo Roma 5:12, 18) I kare ma ipwonyo ni Jehovah mari mada, man ogudo cwinyi, mumiyo icako maro en bene.—Kwan 1 Jon 4:9, 10.\n6. Maro ngat moni kwako ngo? Marri pi Lubanga oteri me timo ngo?\n6 Ento mar meno ma iwinyo i cwinyi pi Lubanga-ni obedo mere acakkine keken. Me labolle, ka imaro ngat moni, pe igik ki wacone awaca keken ni “Amari.” Mar weko watimo jami ma miyo ngat-ti bedo ki yomcwiny. I yo acel-li, mar-ri pi Jehovah omiyo ibedo ki miti me kwo i yo ma yomo cwinye. I kare ma marri odongo, twero bedo ni idyero kwoni bote dok inongo batija. I kare ma idyero kwoni bot Jehovah, icikke me tic pire pi naka. (Kwan Jo Roma 14:7, 8.) Itwero gwoko cikke meno nining?\n“EN AYE GWOKO CIKKE”\n7. Ka wamaro Jehovah, wabitimo ngo? Mi labol i kom cik mogo pa Lubanga.\n7 Mar ma watye kwede pi Jehovah miyo ‘wagwoko cikke.’ I Baibul, wapwonyo kit ma Jehovah mito ni wakwo kwede. Me labolle, en wacciwa ni rac me mer ki kongo, kwalo kwo, loko lok goba, buto ki ngat ma pe inyomme kwede, nyo woro dano nyo gin mo keken mapat ki en.—1 Jo Korint 5:11; 6:18; 10:14; Jo Epeco 4:28; Jo Kolocai 3:9.\n8, 9. Ngo ma twero konyowa me ngeyo gin ma Jehovah mito ni watim ka pe tye cik mo me Baibul ma loko iye? Mi labol.\n8 Ento, me yomo cwiny Jehovah, omyero watim gin makato lubo cikke keken. En pe oryeyo cik mapol ma mako jami ducu i kwowa. Pi meno, i cawa mukene nongo pe tye cik mo i Baibul ma wacciwa gin ma omyero watim.Watwero moko tam me ryeko nining? (Jo Epeco 5:17) Baibul bene tye ki cik ma igi lac, ma gubedo lok ada ma pigi tego ma pwonyowa kit ma Jehovah neno kwede jami. Dok ka wakwano Baibul, waniang nga ma Jehovah obedo. Wapwonyo kit ma en tamo kwede, gin ma en maro, ki gin ma en dagi.—Kwan Amoc 5:15; Carolok 6:16-19; nen Lok me Giko Buk Man me 1.\n9 Me labolle, watwero yero gin ma omyero wanen i TV nyo intanet nining? Jehovah pe tittiwa atir atir gin ma omyero watim. Ento cik ma igi lac ma en omiyo konyowa me moko tam maber. Pol pa galowang me kare-ni opong ki tim gero ki tim carocaro. I Baibul, Jehovah wacciwa ni ‘edag ngat ma maro timo tim bwami’ dok ‘ebingolo kop i kom lutim tim me abor.’ (Jabuli 11:5; Jo Ibru13:4) Cik ma igi lac magi twero konyowa nining me moko tam me ryeko? Ka teke waniang ni Jehovah dag gin moni nyo neno calo obedo tim carocaro, ci omyero wagwokke kwede.\n10, 11. Pingo wawinyo dog Jehovah?\n10 Pingo wawinyo dog Jehovah? Wawinye pe pi weyo pwod nyo peko ma bino macalo adwogi me moko tam marac. (Jo Galatia 6:7) Wawinyo Jehovah pien wamare. Kit macalo lutino gimito yomo cwiny wegigi, wan bene wamito yomo cwiny Wonwa me polo. Pe tye gin mo maber kato ngeyo ni Jehovah iye yom i komwa!—Jabuli 5:12; Carolok 12:2; nen Lok me Giko Buk Man me 2.\n11 Pe wawinyo Jehovah keken ka timone yot nyo ka gin mukene me atima pe. Dok pe wayero ayera cik mene ma myero walubi. (Nwoyo Cik 12:32) Ma ka meno, walubo cikke ducu, calo laco jabuli ma owaco ni: “Anongo yomcwiny i lubo cikki ducu, pien amarogi mada.” (Jabuli 119:47; Jo Roma 6:17) Wamito ni wabed calo Nua, ma onyuto marre pi Jehovah ki timo gin ducu ma Jehovah ocike. Baibul waco ni Nua “ocobo ducu macalo Lubanga ocike.” (Acakki 6:22) Tika imito ni Jehovah olok i komi kumeno?\n12. Watwero kelo yomcwiny bot Jehovah nining?\n12 Jehovah winyo nining ka walubo cikke? ‘Cwinye bedo yom.’ (Carolok 11:20; 27:11) Tam kong! Wakelo yomcwiny bot Lacwe polo ki lobo ka walubo cikke. Ento en pe diyowa me timo man. Ma ka meno, en ocweyowa ki kero me moko tam piwa kenwa. Man te lokke ni watwero yero me timo gin matir nyo gin marac. Jehovah mito ni marwa pi en oterwa me moko tam maber wek wabed ki kwo maber loyo.—Nwoyo Cik 30:15, 16, 19, 20; nen Lok me Giko Buk Man me 3.\n“CIKKE PE NUROWA”\n13, 14. Wangeyo nining ni lubo cik pa Lubanga pe tek tutwal? Mi lapor.\n13 Ket-ti watamo ni tek tutwal me lubo cik pa Jehovah nyo ni cikke gengowa bedo agonya kono? Baibul waco ka maleng ni: “Cikke pe nurowa.” (1 Jon 5:3) Nyig lok me leb Grik ma kigonyo ni “nurowa” tyen lokke ni “pek.” I tyeng mukene, nyig lok-ki kitiyo kwede me lok i kom cik ma dano tiyo kwede me diyo luwotgi nyo jo ma gitemo doro ki wano jo mukene. (Matayo 23:4; Tic pa Lukwena 20:29, 30) Pi meno, cik pa Jehovah pe “pek,” ma man te lokke ni lubogi pe tek. En kare ducu nyuto niango i gin ma en penyowa me timone.\n14 Me laporre, go kong ni itye ka konyo laremi me dak i ot manyen. En ocoko jamine ducu ci oketogi i bok mapat pat. Bok mogo yot, ento mukene pek adada ma mito dano aryo me tingogi. Tika laremi bipenyi me tingo bok mapek in keni? Pe wacel! Pingo? Pien en pe mito ni iwanne. Calo laremi-ni, Jehovah pe twero penyowa me timo gin matek tutwal. (Nwoyo Cik 30:11-14) Jehovah niang nga ma wan wabedo. “En ngeyo kit gin ma ecweyowa kwede; en po ni wan apwa mamwa.”—Jabuli 103:14.\n15. Pingo wageno ni cik pa Jehovah ducu tye pi ber bedowa?\n15 Moses owaco bot rok me Icrael ni Jehovah ominigi cik wek gubed “maber nakanaka” ki dok ni bedo luwiny bikonyogi me bedo “makwo.” (Nwoyo Cik 5:28-33; 6:24) Man bene rom aroma wa i karewa-ni. Gin mo keken ma Jehovah penyowa me timone tye pi ber bedowa. (Kwan Icaya 48:17.) Wonwa, Jehovah, kare ducu nongo ngeyo gin maber piwa. (Jo Roma 11:33) Baibul wacciwa ni: “Lubanga aye mar.” (1 Jon 4:8) Man nyuto ni mar aye tugo cwiny Jehovah me timo ki waco gin mo keken.\n16. Wangeyo nining ni watwero bedo luwiny kadi bed watye ki roc dok wabedo i lobo marac?\n16 I kine mukene pe yot me lubo cik pa Lubanga. Wabedo i lobo marac ma tye i te loc pa Larac-ci. En bito dano me timo jami maraco. (1 Jon 5:19) Omyero bene walweny ki tam maraco ma bino i cwinywa, pien twero miyo waturo cik pa Lubanga. (Jo Roma 7:21-25) Ento marwa pi Jehovah miniwa kero me timo gin matir. En neno tutewa me lubo cikke, dok konyowa ki tekone me cwiny maleng. (1 Camuel 15:22, 23; Tic pa Lukwena 5:32) Cwiny maleng konyowa me nyako nyig mabeco ma miyo walubo cikke.—Jo Galatia 5:22, 23.\n17, 18. (a) Gin ango ma wabipwonyo i buk man? (b) Ngo ma wabinyamo i dul ma lubo man?\n17 I buk man, wabipwonyo kit ma myero wakwo kwede wek wayom cwiny Jehovah. Wabipwonyo kit me lubo rwom me kwo matir, ki kit me keto cik ma igi lac me Baibul i tic. Wi opo ni Jehovah pe diyowa me lubo cikke. Ka wayero me bedo luwiny, kwowa biyubbe dok wabibedo ki anyim mamwonya. Ma pire tek loyo, bedo luwinywa binyuto bot Lubanga kit ma wamarre kwede.—Nen Lok me Giko Buk Man me 4.\n18 Me konyowa ngeyo gin maber ki marac, Jehovah ominiwa ki acel acel cwiny ma ngoliwa kop. Ka wapwonyo cwiny ma ngoliwa kop-pi, ci twero konyowa me “gwoko cikke.” Dong, cwiny ma ngoliwa kop-pi obedo ngo, dok wapwonyo nining? Kong wanenu.\nCIK MA IGI LAC ME BAIBUL\n1 LUBANGA MARI\n“Wugwokke kenwu i mar pa Lubanga . . . nio wa i kwo ma pe tum.”—Juda 21\nNgo ma miyo imoko ni Lubanga mari?\nJon 3:16; 1 Jon 4:8-10; Niyabo 4:11\nJehovah ocweyo jami ducu ma i lobo-ni wek wanong mit pa kwo. Kadi bed Adam gin ki Kawa gubalo, yub pa Lubanga pe olokke. En omiyo Wode macalo ginkok wek jo ducu gubed ki kare me nongo kwo ma pe tum.\nJabuli 65:2; Tic pa Lukwena 5:32\nJehovah ominiwa Baibul, cwiny mere maleng, ki mot me lega me konyowa i kare-ni. Ka walego bote, ci en winyowa.\n2 LUBO CIK PA JEHOVAH KELLIWA ADWOGI MABER KARE DUCU\n“An a Rwot Lubangawu amito pwonyowu wek wubed maber.”—Icaya 48:17\nAdwogi maber ango ma bino ka iwinyo Jehovah?\nNwoyo Cik 5:28-33; 6:24\nJehovah neno yellewa me winyo doge. Bedo luwiny miyo wabedo ki kwo maber i kare-ni ki dok gen pi anyim mamwonya.\n3 IROMO NYUTONE BOT JEHOVAH NI IMARE\n“Maro Lubanga en aye gwoko cikke.”—1 Jon 5:3\nTwere mono botwa me winyo Lubanga?\nNwoyo Cik 30:11; Jabuli 103:14\nJehovah ngeyo ni watye ki roc. En pe penyowa me timo gin mo ma wan pe watwero timone.\nCarolok 27:11; Jo Roma 7:21-25\nMarwa pi Jehovah miniwa kero me winye kadi bed timone tek.\nCarolok 6:16-19; Jo Epeco 5:17\nCik ma igi lac me Baibul pwonyowa ki tam pa Lubanga. Cik magi ma igi lac-ci yubo tamwa dok dongo marwa pi Jehovah. Gikonyowa me ngeyo gin ma myero watim kadi bed Baibul pe oloko iye atir atir.\nlvs dul 1 pot 4-15\nDUL ME 1 Mar pa Lubanga Ri Nakanaka\nDUL ME 2 Bed ma Cwinyi Ngoli Kop Kakare i Nyim Lubanga\nDUL ME 3 Yer Lurem ma Gimaro Lubanga\nDUL ME 4 Pingo Omyero Wawor Ngat ma Tye ki Twero?\nDUL ME 8 Jehovah Mito ni Jone Gubed Leng\nDUL ME 10 Nyom Obedo Mic Mua ki Bot Lubanga\nDUL ME 11 I Nge Nino Nyom\nDUL ME 12 Lok Lok ‘Mabeco ma Dongo Dano’\nDUL ME 13 Kwer Ducu Mono Yomo Cwiny Lubanga?\nDUL ME 14 Bed Ngat ma Genne i Jami Ducu\nDUL ME 15 Nong Yomcwiny i Ticci\nDUL ME 16 Lweny Matek ki Catan\nDUL ME 17 Bed i Mar pa Lubanga\nText Yero Bukke me kompiuta me akwanya Kit me Bedo i Mar pa Lubanga


Queen Size Canopy Bed For Sale Queen Size Canopy Beds White Queen Canopy Beds Incredible Queen Size Canopy Bed Frame Inside Beds Canopies And Netting White Lace Corners Post Bed Canopy Canopies And Netting White Lace Corners Post Bed Canopy Mosquito Net For Twin Queen Cal King Size Buy It Now Only On Ebay Canopies – katherineramsay.info\nQueen Size Canopy Bed For Sale Queen Size Canopy Beds White Queen Canopy Beds Incredible Queen Size Canopy Bed Frame Inside Beds Canopies And Netting White Lace Corners Post Bed Canopy Canopies And Netting White Lace Corners Post Bed Canopy Mosquito Net For Twin Queen Cal King Size Buy It Now Only On Ebay Canopies\nPublished 10/19/2019 01:25:12 pm at 10/19/2019 01:25:12 pm in Queen Size Canopy Bed For Sale.\nqueen size canopy bed for sale queen size canopy beds white queen canopy beds incredible queen size canopy bed frame inside beds canopies and netting white lace corners post bed canopy canopies and netting white lace corners post bed canopy mosquito net for twin queen cal king size buy it now only on ebay canopies.\nqueen size canopy bed queen size canopy bed curtains queen size queen size canopy bed canopy bedroom sets with curtains queen size canopy bed set white for queen size canopy bed , maharani bed online i canopy bed queen size i maharani style bed buy maharani bed online from royalzig, queen size bed for cheap codyleeberrycom queen , queen size canopy bed related post modern canopy metal queen size queen size canopy bed queen size canopy bed cool with bedroom plans set queen size queen size canopy bed , cheap king size canopy bed addadsclub cheap king size canopy bed cheap queen size canopy bed frame image of nice king size, queen size canopy queen size arched canopy queen size canopy beds queen size canopy queen queen size canopy bed frame wood queen size canopy king size canopy bed , white queen canopy beds incredible queen size canopy bed frame white queen canopy beds white queen canopy bed white queen size canopy beds , queen size canopy bed covers bed ideas design wagh almadinahcom make canopy bed frame queen from bamboo elegant home design ideas canopy beds queen size canopy , queen size canopy bed frame sale sets plain simple bedroom home queen size canopy bed frame sale sets plain simple bedroom home cheap beds four poster king marble top q, queen size canopy bed home design queen size canopy bed best queen canopy bed ideas on queen canopy bed within black canopy, bed frame wooden queen canopy bed frame innovative wood canopy bed bed frame queen size canopy bed wood king canopy bed frame for sale queen canopy.


Kit me Cobo Pekki | Jo me Ot ma Cwinygi Yom\nKWAN I LEB Abui Acholi Afrikaans Ahanta Ajië Akha Albanian Altai Alur American Sign Language Amharic Angolan Sign Language Arabic Arabic (Morocco) Arabic (Tunisia) Argentinean Sign Language Armenian Armenian (West) Assamese Ateso Aukan Australian Sign Language Awajun Aymara Azerbaijani Azerbaijani (Cyrillic) Balinese Bambara Baoule Bariba Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Belgian French Sign Language Belize Kriol Bengali Biak Bicol Bislama Bissau Guinean Creole Bolivian Sign Language Bomu Boulou Brazilian Sign Language Bulgarian Bété Cakchiquel (Central) Cambodian Carib Catalan Cebuano Changana (Zimbabwe) Chavacano Chichewa Chilean Sign Language Chin (Hakha) Chin (Tiddim) Chin (Zotung) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombian Sign Language Comorian (Ngazidja) Croatian Cuban Sign Language Czech Czech Sign Language Damara Dangme Danish Dayak Ngaju Digor Diola Douala Drehu Dusun Dutch Ecuadorian Sign Language Edo Efik Emberá (Catío) English (Leb Muno) Esan Estonian Ewe Faroese Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Gitonga Gourmanchéma Greenlandic Grik Guadeloupean Creole Guarani Guarani (Bolivia) Guatemalan Sign Language Guerze Guianese Creole Gujarati Gun Guna Haitian Creole Hausa Herero Hiligaynon Hindi Hiri Motu Hmong (White) Huastec (San Luis Potosi) Hungarian Hungarian Sign Language Hunsrik Iban Ibanag Ibinda Ibru Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Japanese Japanese Sign Language Javanese Jula Kabardin-Cherkess Kabiye Kabuverdianu Kabyle Kachin Kalanga (Zimbabwe) Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kongo Konkani (Roman) Korean Korean Sign Language Kpelle Krio Kurdish Kurmanji (Caucasus) Kurdish Kurmanji (Cyrillic) Kurdish Sorani Kwangali Kwanyama Kyangonde Lamba Laotian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Madagascar Sign Language Madura Malagasy Malawi Sign Language Malay Malayalam Malaysian Sign Language Maltese Mam Mambwe-Lungu Mandjak Maninkakan (Eastern) Mapudungun Marathi Martiniquan Creole Mauritian Creole Maya Mayo Mazahua Mazatec (Huautla) Mbukushu Mende Meru Mexican Sign Language Mingrelian Miskito Mixe Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nambya Navajo Ndau Ndebele Ndebele (Zimbabwe) Ndonga Nengone Nepali Nepali Sign Language New Zealand Sign Language Ngabere Ngangela Nias Niuean Norwegian Nsenga Nsenga (Mozambique) Nyaneka Nyungwe Nzema Odia Oromo Ossetian Otetela Otomi (Mezquital Valley) Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pennsylvania German Persian Pidgin (Cameroon) Polish Polish Sign Language Pomeranian Portuguese Portuguese (Portugal) Portuguese Sign Language Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Southern Greece) Rumanyo Runyankore Russian Russian Sign Language Rutoro Réunion Creole Samoan Sangir Sango Saramaccan Sarnami Sena Sepedi Serbian Serbian (Roman) Serer Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swahili Swahili (Congo) Swati Swedish Swedish Sign Language Tagalog Tahitian Taiwanese Sign Language Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai Ticuna Tigrinya Tiv Tlapanec Tojolabal Tok Pisin Tongan Toraja Totonac Tshiluba Tshwa Tsonga Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Udmurt Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuelan Sign Language Vezo Vietnamese Vietnamese Sign Language Wallisian Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zambian Sign Language Zande Zapotec (Isthmus) Zapotec (Lachiguiri) Zimbabwe Sign Language Zulu\nBUTE ME 3\n“Wumok matek i marre kekenwu; pien mar umo lwak bal mapol.”—1 Petero 4:8\nKa in ki luoti wucako kwowu kacel, wubirwatte ki pekki mapol. Gitwero bino pien apokapoka tye i kit ma wutamo, wuwinyo, nyo wutero kwede kwo. Pekki bene twero a ki bot jo mukene ki dong jami ma timme aturo.\nWaromo temo weyo pekkiwa aweya, ento Baibul cuko cwinywa ni myero watute me cobo pekkiwa. (Matayo 5:23, 24) Wubinongo yo maber loyo me cobo pekkiwu ka wuketo pwony me Baibul i tic.\n1 WULOK I KOM PEKO MA TYE\nGIN MA BAIBUL WACO: Tye “kare me lok.” (Latitlok 3:7) Wunen ni wunywako lok i kom kit me cobo peko man kacel. Wek luoti onge kit ma iwinyo kwede ki ngo ma itamo i kom lok meno. Lok “lok ada” bot luoti kare ducu. (Jo Epeco 4:25) Kadi bed lok me gero twero tugge, jing cwinyi wek pe oo wa i daa. Lagam ma imiyo mot ki kica twero weko nyamo lokwu bedo labongo daa.—Carolok 15:4; 26:20.\nKadi bed tamwu pe orwatte, medde ki loko lok mamit, kun wi pe wil ka nyuto mar ki woro bot luoti. (Jo Kolocai 4:6) Wutem cobo peko meno oyotoyot, dok wumedde ki lok i kinwu.—Jo Epeco 4:26.\nNong kare mupore me nyamo peko ma tye\nKa itye ka winyo gin ma luoti tye ka lokone, gwokke wek pe ingol lokke. Ibibedo ki kareni me lok\n2 WINY LOKKE DOK INIANG MABER\nGIN MA BAIBUL WACO: “Wumarre kekenwu ki cwinywu ducu macalo omego, kun dano acel acel miyo deyo bot lawote.” (Jo Roma 12:10) Kit ma iwinyo kwede lok obedo gin ma pire tek. Tem niang tam pa luoti ki “kica dok ki cwiny mamwol.” (1 Petero 3:8; Yakobo 1:19) Pe ipor apora ni itye ka winyo lok. Ka twere kong iwek gin ma itye ka timone ci iket cwinyi i kom winyo lok pa lawoti, nyo ipenye ka wutwero lok lacen. Ka ineno luoti macalo lawoti ento pe lakworri, ci pe ibiweko “kiniga maki oyotoyot.”—Latitlok 7:9.\nMedde ki winyo lokke kun ibedo atera me jolo tamme, kadi bed gin ma en tye ka lokone pe yomo cwinyi\nTem niang gin ma en tye ka lokone. Nen wange ki kit ma en wito kwede cinge, dok iwiny kodi dwan ma en tye ka tic kwede\n3 WUKET TAM MA WUMOKO I TIC\nGIN MA BAIBUL WACO: “Kit tic ducu ma dano tiyo magoba tye iye, lok aloka keken ki dog kelo can.” (Carolok 14:23) Moko kit me cobo peko i yo maber pe romo. Myero wuket gin ma wun ducu wumoko i tic. Man kwako tute matek, ento bikeliwu adwogi maber.(Carolok 10:4) Ka wutiyo kacel macalo lurem, ci wubinongo “bakacic maber” pi ticwu.—Latitlok 4:9.\nWumok gin ma wuromo timone me cobo pekowu\nWubed ka ngine kare ki kare me neno ka wutye ka cobo yubwu\nWUCOB PEKOWU KACEL\nKa wutiyo kacel, ci wubibedo ki gen ni nyomwu bimoko matek dok ki yomcwiny me kaka bedo yogoyogo ki cwercwiny. (Carolok 24:3) Tam pi gin ma anyim, pe imok i kom peko mukato angec. (Carolok 17:9) Ka wutiyo kacel kun wulubo cik me Baibul, ci wubicobo pekki ducu ma bino.\nPeko madit mene ma myero anyam ki luota?\nNgo ma myero atim me niang maber kit ma luota winyo kwede i kom peko moni?\nNywakki Nywakki Kit me Cobo Pekki


Luŋolkop 4 ACO85 - Jo Icrael dok gutimo gin ma nen - Bible Search\nLuŋolkop 3 Luŋolkop 5\nDebora ki Barak guloyo Cicera\n1Jo Icrael dok gutimo gin ma nen marac i waŋ Rwot ma Ekud doŋ oto woko, 2ci Rwot omiyogi i ciŋ Jabin kabaka mo pa jo Kanaan ma yam obedo ka loc i Kajor. Lawimonnye nyiŋe Cicera, ma bedo i Karocet pa Lurok. 3Jo Icrael dok gukok bot Rwot ni okonygi, pien onoŋo Jabin tye ki gadigadi lweny me nyonyo miya aboŋwen, ci obedo ka uno jo Icrael matek pi mwaka pyeraryo.\n4I kare meno Debora, lanebi ma dako ma cware Lapidot, aye obedo laŋolkop pa jo Icrael. 5En bedo i te otit pa Debora, ma tye i kin Rama ki Betel ma i lobo godi me Epraim, ci jo Icrael gibino bote wek en oŋol kopgi. 6Debora ocwalo kwena, olwoŋo Barak wod pa Abinoam ki i Kedec i lobo pa jo Naputali, owacce ni, “Rwot Lubaŋa pa Icrael ociko in ni, ‘Cit icok joni i wi got Tabor kun ikwanyo jo alip apar ki i kaka pa Naputali ki kaka pa Jabulon. 7Abiywayo Cicera, lawimony pa Jabin, akelo ka romo kwedi i dog kulu Kicon kacel ki gadigadi lwennye ki buca monynye ducu, ci abimiye i ciŋi.’ ” 8Barak owaco bot Debora ni, “Ka in aye ibicito kweda, ci abicito; ento ka in pe ibicito kweda, an pe abicito.” 9Debora ogamo ni, “An abicito kwedi ada; ento wot ma icito iye-ni deyone pe bibedo meri, pien Rwot bimiyo Cicera i cin dako.” Ci Debora oa, owoto ki Barak wa i Kedec. 10Barak olwoŋo jo Jabulon ki jo Naputali ki i Kedec, ci jo alip apar gucito bote gulubo kore; ki Debora bene ocito kacel kwedgi.\n11I kare meno onoŋo Keber ma jo Keni opokke woko ki bot jo Keni mukene-ni ma gin likwayo pa Kobab ma jo pa oc Moses, ci onoŋo oguro kemane ka mabor i ŋet yat kworo ma i Jaananim, ma cok ki Kedec.\n12Ka gitito bot Cicera ni Barak wod pa Abinoam ocito i got Tabor, 13ci Cicera olwoŋo wegi gadigadi nyonyone ducu ma giromo miya aboŋwen, ki jo ducu ma gitye bote, ni gua ki i Karocet pa Lurok gubin i kulu Kicon. 14Debora owaco bot Barak ni, “A malo, pien tin aye nino ma Rwot omiyo iye Cicera i ciŋi. Rwot aye bitelo nyimi.” Kit meno Barak ocako lor piny ki i wi got Tabor kacel ki dano alip apar ma gilubo kore. 15Ci Rwot obwaŋo kom Cicera ki wegi gadigadine ducu, kacel ki monnye ducu i nyim Barak, ci guto ki pala lucwan. Ento Cicera opye woko piny ki i gadigadine, oriŋo woko ki tyene. 16Barak olubo kor gadigadi ki monygi o wa i Karocet pa Lurok; mony pa Cicera ginekogi woko ducu ki pala lucwan, pe dano acel mo odoŋ.\n17Cicera oriŋo ki tyene nio wa i kema pa Yayeri, dako pa Keber ma jo Keni; pien yam onoŋo kuc tye i kin Jabin kabaka me Kajor ki jo me ot pa Keber ma Lakeni. 18Yayeri okatti woko ka jolo wiye ci owaco bote ni, “Lokke idwog kany, laditta, pe ilwor.” Kit meno omiyo Cicera odok bote wa i kemane, ci dako oume woko ki boŋo. 19Cicera owaco bote ni, “Koŋ imiya pii mo manok me amata, pien orwo pii tye ka neka.” Dako oyabo dog opiru cak, omiyo en omato, ka dok oume woko. 20Ka Cicera dok owaco bote ni, “Cun i doggola kema. Ka ŋat mo obino ce openyi ni, ‘Ŋatti mo tye kany?’ wacci, ‘Pe.’ ” 21Ento Yayeri dako pa Keber okwanyo loc lagur kema, ka dok omako nyol i ciŋe, ocito bote mot, oguro loc i tur nyime tuŋcel, nio ka otuc pil wa i nom, pien onoŋo onino matek pi olo. Kit meno omiyo oto. 22Ci nen, ka Barak obedo ka lubo kor Cicera. Yayeri ocito woko ka jolo wiye ci owacci, “Bin, wek anyutt i dano ma it ye ka yenyone-ni.” Odonyo i kemane, ci onoŋo Cicera oto woko, obuto piny kenyo kun loc ocuŋ i tur nyime.\n23Kit meno Lubaŋa otayo Jabin kabaka me Kanaan ki i nyim jo Icrael i nino meno, 24ci jo Icrael gumedde ki diyo Jabin kabaka me Kanaan matek nio ka gutyeke woko.


Luŋolkop 14 ACO85 - Samson ocito Timna, ci oneno nyako - Bible Search\nLuŋolkop 13 Luŋolkop 15\nSamson ki dako mo me Timna\n1Samson ocito Timna, ci oneno nyako mo kunnu ma anyira jo Piliciti. 2Ka odwogo cen, ci otito bot wonne ki minne ni, “Aneno nyako mo i kin anyirajo Piliciti i Timna; ber wunyomma obed dakona.” 3Ento wonne ki minne guwaco bote ni, “Nyako mo pe i kin lwak anyira ma tuwu ce, nyo i kin rokwa ducu, en aye omiyo icito ka kelo dako ki i kin jo Piliciti ma pe gulirre-ni?” Ento Samson ogamo dog wonne ni, “Ber wunyomma nya-nu, pien mwonya twatwal.”\n4Wonne ki minne onoŋo pe guŋeyo ni lokke oa bot Rwot; pien onoŋo obeyenyo tyen alii mo i kom jo Piliciti. I kare meno jo Piliciti giloyo jo Icrael.\n5Samson ocito Timna ki wonne ki minne. Ka oo i potti olok ma i Timna, ci latin labwor omor i kome. 6Cwiny Rwot obino opoto i kome ki tek, ci oyeco kom labwor, obaro iye woko macalo yeco latin dyel, kun pe tye ki gin mo i ciŋe. Ento pe otito gin ma en otimo-ni bot wonne nyo minne. 7Ka ocito kunnu, oloko ki nyako ca, ci oyomo cwinye matek. 8Ka kare okato manok, odok kunnu ka omo dakone, ci oŋak ocito ka neno kom labwor ma oneko-ni, Ci nen, lwak kic odonyo i kom labwor, moo kic bene tye. 9Ototo ki ciŋe, ka opyelo i dye ciŋe kun camo woto kwede. Ka oo kwede bot wonne ki minne, omiyogi mogo, gin bene gucamo. Ento pe otito botgi ni etoto ki i kom labwor ma oneko-ni.\n10Lacen wonne ocito bot dako-nu, ci Samson otedo karama kunnu, pien latin awobi yam timo kit ennu. 11Ka jo kunnu gunene, gukelo bote jo pyeradek wek gubed kwede. 12Samson owaco botgi ni, “Wek koŋ awacciwu koc lit: ka wubigonyo tere i kin nino abiro-ni me karama, ma wunoŋo tyen lokke, ci an abiminiwu boŋŋi camanini pyeradek, ki boŋŋi mabeco pyeradek bene me aruka i nino madito. 13Ento ka Wo tyen lokke oloyowu, ci wun aye wubimina boŋŋi camanini pyeradek, ki boŋŋi mabeco pyeradek bene me aruka i nino madito.” Guwacce ni, “Wac koc litti, wek koŋ wawiny mono.” 14Owaco botgi ni,\n“Lacam dano oa iye cam,\nlatekkom oa iye gin ma lim.”\nGutyeko nino adek ma pe gitwero gonyo tyen koc lit meno.\n15I nino me aŋwenne guwaco bot dako pa Samson ni, “Bit cwari, wek otit botwa tyen koc litte. Ka pe, ci wawaŋi woko ki mac wa ki jo me ot pa woru bene. Wun wulwoŋowa; kany pi yako jamiwa woko bo?” 16CI dako pa Samson ocako kok i nyime kun waco bote ni, “In idaga giri, pe imara. Iwaco koc lit bot lutuwa kun pe ititta te lokke.” Ogamo doge ni, “Nen, yam pe atito bot wora wa maa bene, ci in aye doŋ abititti bo?” 17Dako obedo ka kok bote pi nino abiro, kit ma karama obedo kwede; ci i kom nino me abirone otito bot dakone, pien onoŋo doŋ odiye matek. Dako ocito otito koc lit bot lutugi, 18mumiyo jo me gaŋ meno guwacce tyen koc litte ma peya cen opoto i kom nino me abirone, kun giwacci,\n“Gin aŋo ma lim makato moo kic?\nGin aŋo ma tek makato labwor?”\nEn owaco botgi ni,\n“Kono yam pe wubedo ka pur ki royana,\nkono pe wugonyo tyen koc litta.”\n19Ci Cwiny pa Rwot obino opoto i kome ki tek. Ocito i Acikelon, oneko dano pyeradek ma i gaŋ meno, oyako jamigi, omiyo boŋŋigi mabeco me aruka i nino madito bot jo ma gugonyo koc lit-ti, ci odok i paco pa wonne ki akemo madwoŋ. 20Ci gimiyo dako pa Samson bot lawote ma onoŋo obedo ka ŋete i kare me nyom.


Marako 13 ACO85 - Ka Yecu okato woko ki i ot pa Lubaŋa; - Bible Search\nMarako 12 Marako 14\nYecu otito pi muko ot pa Lubaŋa woko\n(Matayo 24.1-2; Luka 21.5-6)\n1Ka Yecu okato woko ki i ot pa Lubaŋa; ci ŋat acel mo ki i kin lupwonnyene owacce ni, “Lapwony, nen kit ma godi magi dito kwede ki kit ma gedone beco kwede!” 2Yecu ogamo ni, “Wuneno gedo magi madito twatwal-li? Godi ducu gibimukogi gireto woko piny, pe gibiweko got acel mo kany ma ododde i wi wadi.”\nAcakki te can ma bipoto i lobo\n(Matayo 24.3-14; Luka 21.7-19)\n3Yecu ka obedo piny i wi got Jeituni, kun otikke ki ot pa Lubaŋa, ci Petero ki Yakobo ki Jon ki Anderiya gucako penye i muŋ ni, 4“Tit botwa, lok man bitimme wa awene, dok kit gin aŋo ma binyuto ni lok meno doŋ cok cobbe kakare?” 5Yecu ocako wacogi ni, “Wugwokke, ŋatti mo owek rwenyowu. 6Pien jo mapol gibibino ki nyiŋa, ma giwacci, ‘An aye a en!’ ci gibimiyo jo mapol girwenyo woko. 7Dok ka wubiwinyo pi mony, ki lok ma yweko pi mony, pe tipo komwu oto woko lirut; myero koŋ meno otimme, ento noŋo nino me agik pud peke. 8Pien rok bilweny ki rok wadi, ki ker bene bilweny ki ker wadi, ki oyeŋyeŋ biyeŋo lobo i kabedo mapol, ki kec bene bipoto; meno gin aye acakki me te can ma bipoto i lobo.\n9-“Ento wun aye myero wugwokke kenwu; pien gibiterowu i lukiko, dok gibigoyowu i kacokke-gu. Wubicuŋ i nyim luloc ki luker-gu pira, wubitito lok ma bedo caden botgi. 10Myero koŋ gikwoŋ tito lok me kwena maber bot rok ducu. 11Ento ka giterowu i lukiko wek giŋol kop i komwu, pe wubed ka tamo kit lok aŋo ma wubilokone, ento wulok ma gibimiyowu i cawa meno; pien pe wun aye wubilok, ento Cwiny Maleŋ aye bilok. 12Omego en aye bimiyo omegine i to, ki wego bimiyo litinogi i to, litino bitubbe i kom lunyodogi, miyo gineko lunyodogi woko. 13-Jo ducu gibikwerowu pi nyiŋa; ento ŋat ma diyo cwinye nio wa i agik, en aye bilarre.\nCan madit atika\n(Matayo 24.15-28; Luka 21.20-24)\n14-“Ka wuneno gikelo gin mo me kwer, malik, giketo i kabedo ma myero pe giket iye (wek dano ma kwano oniaŋ) ci jo ma i Judaya myero guriŋ woko wa i godi; 15-dano ma onoŋo tye i wi ot pe dok olor piny, pe bene odony i ot ka kwanyo iye gin mo, 16ki dano ma tye wa i poto pe odok cen paco ka omo ginarukane. 17Dok mon ma giyac gibineno can i kare meno, ki mon ma gidoto litino bene! 18Wuleg wek pe obin otimme i cwir. 19-Pien i kare meno bibedo iye twon can madit atika ma yam peya onen i lobo, nia wa i acakki lobo ma Lubaŋa oketo-ni, nio kwede wa onyoo, dok bene pe binen. 20Kono nene Rwot pe ojwiko nino-nu obedo manok mo, kono dano mo pe obwot; ento pi jo ma giyero, ma en oyerogi, omiyo en ojwiko wel nino obedo manok.\n21“I kare meno ka ce dano mo owacciwu ni, ‘Nen, Kricito ma Lubaŋa oyero tye kany’, nyo ni, ‘Nen en tye kuca’, pe wuye. 22Kricito ma lugoba kacel ki lunebi-gu ma lugoba gibibino, gibinyutowu lanyut ki tiyo jami taŋo, wek girweny jo mapol ka gitwero, wek girweny wa ki jo ma giyero bene. 23Ento wun aye wugwokke, doŋ atyeko titowu gin ma bibedo i anyim con.\nKit ma Wod pa dano bidwogo kwede\n(Matayo 24.29-31; Luka 21.25-28)\n24-“Ento i kare meno ki i ŋe can madit-ti, bibedo kit macalo yam gicoyo ni.\n‘Ceŋ bicido woko macol licuc,\nki dwe bene pe biryeny;\n25-lakalatwe bia ki i polo, gipoto piny\nki twer ducu ma i polo bene biyeŋŋe.’\n26-Ka doŋ gibineno Wod pa dano ka bino ki pol, ki twero madwoŋ, ki deyo. 27Ci en bioro lumalaikane ka coko jone ma en oyero, kun gicokogi ki i twok piny aŋwen ducu, nia kwede wa i agikki lobo nio kwede wa i agikki polo.\nPwony i kom yat oduro\n(Matayo 24.32-35; Luka 21.29-33)\n28“Wupwony carolok i kom yat oduro. Ka ce jaŋe doŋ olot, ci pote luk, ci doŋ wuŋeyo ni oro doŋ cok. 29Ki wun bene ka ce wuneno gin magi gutimme, ci wuŋe ni en doŋ cok, tye wa i doggola. 30Adada awacciwu ni, yalwak me kare man pe gibitum, nio waŋ ma lok magi ducu bitimme. 31Polo ki lobo gibitum ento lokka pe bitum.\nŊat mo pe ma ŋeyo nino kadi cawa meno\n32-“Ento nino meno ki cawa meno pe tye ŋat mo ma ŋeyo, kadi wa lumalaika ma i polo, kadi wa Wod, ento Lubaŋa Won kene aye ŋeyo gire. 33Wugwokke, waŋwu obed twolo ma nen, pien wun pe wuŋeyo nino ma kare biromo iye. 34-Bedo rom ki dano ma ocito welo. Ka yam a weko gaŋŋe, ci omiyo twero bot luticce, kun miyo ŋat acel acel ki ticce, kun ociko lagwok doggola ni obed ka kiyo piny. 35Mumiyo wun wubed ka kiyo piny, pien pe wuŋeyo kare ma won ot bidwogo kwede; gwok dwog wi otyeno, nyo cwiny dyewor, nyo okogweno, nyo odiko. 36Wugwokke, ka ce obino oyotoyot pe onoŋwu wunino woko. 37Lok ma awaco botwu-ni, awaco bot dano ducu ni, Wuki piny.”


2 Tekwaro 21 ACO85 - Yekocapat ote, oywe kacel ki - Bible Search\n2 Tekwaro 20 2 Tekwaro 22\n2 Tekwaro 21\nLoc pa Jekoram kabaka me Juda\n(2 Luker 8.16-24)\n1Yekocapat ote, oywe kacel ki kwarine, ci giyiko kacel ki kwarine i gaŋ kal pa Daudi; wode Jekoram aye oleyo ka tyene. 2En yam tye ki omegine, ma gin awobe pa Yekocapat: Ajaria, Jekiel, Jekaria, Ajaria, Mikael, ki Cepatia; gin ducu onoŋo awobe pa Yekocapat kabaka me Juda. 3Wongi omiyogi mot madito, me ryal, me jabu, ki me jami mabeco me wel, ki gaŋi mogo ma i Juda ma girumogi ki cel gogo; ento en omiyo ker bot Jekoram, pien Jekoram obedo latin kayone. 4Ka Jekoram obedo wi komker pa wonne ma doŋ kerre omoko matek, ci oneko omegine woko ducu ki pala lucwan, kacel ki rwodi mogo ma i Icrael. 5Jekoram ocamo ker ma mwaka me ditte pyeradek wiye aryo, ci obedo ka loc i Jerucalem pi mwaka aboro. 6Obedo ka lubo kit pa luker me Icrael, kun tiyo kit macalo jo me ot pa Akab gutiyo; pien dakone nya pa Akab. Obedo ka tiyo gin ma nen marac i waŋ Rwot. 7-Ento Rwot pe omito tyeko Juda woko ducu, pi laticce Daudi, kit ma con ocikke bote ni ebimiye bedo ki mac tara, en ki likwaye matwal.\n8-I karene en aye jo Edom gujemo iye woko i kom loc pa Juda, ci guketo kabakagi pigi kengi. 9Jekoram okato loka kacel ki ludito monnye ki ludito ma giloyo gadigadi lwennye ducu; en oa woko i dyewor olwenyo i kom jo Edom. Jo Edom onoŋo gurumo en woko kacel ki ludito ma giloyo gadigadi lwennye. 10Kit meno Edom ojemo woko i kom loc pa Juda nio wa onyoo. Ka dok Libna bene ocako jemo woko i kom locce i kare-nu, pien en otyeko bwoto Rwot, Lubaŋa pa kwarine.\n11Dok bene en ogero waŋ jogi i wi godi i lobo godi me Juda; en omiyo jo ma gibedo i Jerucalem gucako woro jogi, ma pe doŋ gitye ki gen i kom Rwot, omiyo Juda oŋak. 12Cut olimo waraga ma oa ki bot lanebi Elia, ma wacce ni, “Rwot Lubaŋa pa kwaru Daudi owaco kuman ni, ‘In pe ilubo kit pa woru Yekocapat, nyo kit pa Aca kabaka me Juda, 13ento ibedo ka lubo kit pa luker me Icrael, ityeko miyo jo Juda ki jo ma gibedo i Jerucalem guworo jogi, macalo jo me ot pa Akab gumiyo jo Icrael guworo jogi; dok bene ityeko neko omegini woko ducu, jo me ot pa woru, ma onoŋo gibeco gikato in. 14Nen, Rwot bikelo can madwoŋ i kom lwakki, i kom litinoni, i kom monni, ki i kom jamini ducu; 15in kikomi ibibedo ki two matek two ma i cin ii-gu ducu, nio ka min ii bikatti woko jwijwi pi two meno.’ ”\n16Rwot omiyo kiniga omako jo Piliciti ki jo Arab ma gibedo cok ki jo Etiopia; ci gubino gulwenyo i kom Jekoram. 17Ka gubinoka lweny i kom Juda gumonyo lobogi, ci guyako jami ducu ma gunoŋo, Gutero jami ma i of pa kabaka, ki awo bene ki monne, guweko wode acel keken mudoŋ, en aye Yekoakaj, ma wode matidine.\n18I ŋe magi ducu Rwot opwode omiye two i cin iye ma pe twero can. 19Ka omedde i ŋe mwaka aryo, ci min iye obino woko pi two meno, ci oto ki arem kom madwoŋ. Lwakke pe gumoko mac wacel pi miye deyo kit ma gimoko kwede mac pi kwarine. 20En ooamo ker ma mwaka me ditte pyeradek wiye aryo, ci obedo ka loc i Jerucalem pi mwaka aboro; cwiny dano mo pe ocwer pi tone. Giyike i gaŋ kai pa Daudi, ento pe giyiko kome i Lyel pa luker.


Cung Matek pi Lok Ada Madok i kom To | Wi Lubele me Anyama\nWi Lubele—Me Akwana i Kacokke | April 2019\nKWAN I LEB Abua Acholi Afrikaans Aja Akha Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Aukan Australian Sign Language Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Sign Language Boulou Brazilian Sign Language British Sign Language Bulgarian Cakchiquel Cambodian Catalan Cebuano Changana (Mozambique) Chavacano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Congolese Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Dayak Ngaju Digor Douala Drehu Dutch Ecuadorian Sign Language Edo Efik English (Leb Muno) Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Gitonga Greek Sign Language Greenlandic Grik Guadeloupean Creole Guarani Guatemalan Sign Language Gujarati Gun Haitian Creole Hausa Herero Hiligaynon Hindi Hiri Motu Hmong (White) Honduras Sign Language Hungarian Hungarian Sign Language Iban Ibanag Ibinda Ibru Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenyan Sign Language Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Korean Sign Language Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Sign Language Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe Mixtec (Guerrero) Mizo Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romanian Sign Language Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Taiwanese Sign Language Tajiki Tamil Tarascan Tatar Telugu Tetun Dili Thai Thai Sign Language Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zimbabwe Sign Language Zulu\nPWONY ME ANYAMA ME 16\nCung Matek pi Lok Ada Madok i kom To\n“Wangeyo poko cwiny me ada ki cwiny me goba.”—1 JON 4:6.\nWER 73 Miwa Tekcwiny\nMe ka nywako i kwer ma pe yomo cwiny Lubanga, tem kweyo cwiny wadini ka wurwenyo dano me amara i to (Nen paragraf 1-2) *\n1-2. (a) Catan dong obwolo dano i yo mapatpat ango? (b) Gin ango ma wabinyamo i pwony man?\nCATAN “won goba” obwolo dano nicakke wa i kare pa Adam ki Kawa. (Jon 8:44) Gobane mogo tye iye pwony goba i kom to kacel ki kwo i nge to. Pol pa tim ki kwer me tekwaro jenge i kom pwony goba pa Catan i kom to. Macalo adwogine, omegiwa ki lumegiwa mapol myero ‘gulweny matek pi niye’ ka ngat mo oto ki ganggi nyo i kabedogi.—Juda 3.\n2 Ka itye ka nongo dic me nywako i kwer magi, gin ango ma twero konyi me cung matek pi lok ada ma Baibul pwonyo i kom to? (Ep. 6:11) Itwero cuko ki jingo cwiny Lakricitayo lawoti ma tye ka nongo dic me nywako i kwer ma pe yomo cwiny Lubanga nining? Pwony man binyamo tira ma Jehovah ominiwa. Mukwongo, kong wanenu gin ma Baibul waco i kom to.\nLOK ADA I KOM KIT MA JO MUTO GITYE KWEDE\n3. Ngo mutimme macalo adwogi me goba me acel?\n3 Pe obedo miti pa Lubanga ni dano myero guto. Ento wek gumedde ki bedo kwo pi naka, Adam ki Kawa onongo myero guwiny Jehovah, ma ominigi cik ma lubone yot ni: “Yat me ngeyo gin maber ki marac pe icam, pien i nino ma ibicamo iye, en aye ibito iye bene.” (Acak. 2:16, 17) Ci Catan otugo peko. En otiyo ki twol me waco bot Kawa ni: “Pe wubito.” Ki cwercwiny madit, Kawa oye goba-ni ci ocamo nyig yat meno. Lacen, cware bene ocamo. (Acak. 3:4, 6) I yo ma kit man, bal ki to odonyo i lobo.—Rom. 5:12.\n4-5. I yo ma nining ma Catan tye ka medde ki bwolo dano?\n4 Adam ki Kawa guto, kit ma Lubanga onongo owaco ni bitimme kwede. Ento Catan pe ojuko waco lok goba i kom to. Lacen en ocako waco goba mukene. Goba acel i kin goba mapol magi aye pwony ni ka kom dano oto, tye gin mo ma pud dok medde ki kwo calo cwiny. Goba meno ma dong iye opokke mapatpat-ti obwolo dano mapol ata nio wa i karewa-ni.—1 Tem. 4:1.\n5 Pingo goba magi bwolo jo mapol tutwal? Catan ngeyo kit ma dano winyo kwede i kom to, dok en tiyo ki ngec man me tuko ki wigi. Kit macalo kicweyowa me kwo pi naka, wan ducu pe wamito to. (Latit. 3:11) Waneno to calo lamonewa.—1 Kor. 15:26.\n6-7. (a) Catan tika dong ogengo dano ducu ki ngeyo lok ada i kom to? Tit kong. (b) I yo ango ma lok ada me Baibul gonyowa ki i lworo jo muto?\n6 Kadi bed ni Catan dong oyelle matek, ento en pe otwero gengo dano ki ngeyo lok ada i kom to. Ki lok ada, tye jo mapol ma dong gingeyo dok gitito gin ma Baibul pwonyo madok i kom kit ma jo muto gitye kwede ki gen ma tye pi jo muto. (Latit. 9:5, 10; Tic 24:15) Lok ada magi kweyo cwinywa, dok konyowa pe me bedo ki lworo nyo akalakala i kom gin ma timme ka dano oto. Me labolle, wan pe walworo jo muto, dok pe walworo ni gin mo marac bitimme i kom jowa me amara ma guto. Wangeyo ni pe gitye kwo dok pe gitwero yelo ngat mo. Bedo calo gunino nino matut. (Jon 11:11-14) Wangeyo bene ni jo muto pe gingeyo cawa. Dong i kare me cer, kadi wa jo ma guto pi mwaki miya mapol gubiwinyo calo gimiyo mere wanggi manok ci guyabo cutcut.\n7 Labongo akalakala mo, iye ni lok ada i kom jo muto niang iye yot. Pud dong pat adada ki goba pa Catan ma nyweno wi dano! Medo i kom rwenyo dano, goba magi bene balo nying Lacwecwa. Me konyowa wek waniang peko ma goba pa Catan okelo, wabinyamo lapeny magi: I yo ma nining ma goba pa Catan obalo nying Jehovah? I yo ma nining ma goba magi cayo niye i kom ginkok pa Kricito? Goba magi omedo arem ki deno can bot dano nining?\nGOBA PA CATAN OKELO ADWOGI MARACO MAPOL\n8. Kit ma kinyuto kwede i Jeremia 19:5, i yo ango ma goba pa Catan i kom jo muto balo kwede nying Jehovah?\n8 Goba pa Catan i kom jo muto balo nying Jehovah. Goba magi tye iye pwony goba ni jo muto kiwangogi i mac me kapiny. Pwony ma kit man balo nying Lubanga! I yo ma nining? Pwony man weko dano tamo ni Lubanga ma lamar tye ki kit maraco calo Catan. (1 Jon 4:8) Meno miyo iwinyo nining? Ma pire tek loyo, pwony meno weko Jehovah winyo ningo? Nge ni en dag tim me uno dano i yo mo keken.—Kwan Jeremia 19:5.\n9. I yo ango ma goba pa Catan gudo kwede niye pa dano i kom ginkok pa Yecu ma kiloko iye i Jon 3:16 ki 15:13?\n9 Goba pa Catan i kom to cayo niye i kom ginkok pa Kricito. (Mat. 20:28) Goba pa Catan mukene aye ni dano tye ki cwiny nyo tipo mo ma pe to. Ka man lok ada, ci dano ducu gikwo pi naka, dok onongo pe bimitte ni Kricito oto piwa wek wanong kwo ma pe tum. Wi opo bene ni to pa Kricito obedo lanyut me mar ma pud dong dit loyo ma kinyuto ki wan dano. (Kwan Jon 3:16; 15:13.) Tam kong kit ma Jehovah gin ki Wode giwinyo kwede i kom pwony ma cayo mic ma pire tek meno!\n10. I yo ango ma goba pa Catan i kom to omedo cwercwiny ki peko i kom dano?\n10 Goba pa Catan medo cwercwiny ki peko i kom dano. Lunywal ma gitye ka kumo pi to pa latingi pol kare kiwacigi ni Lubanga okwanyo latingi me bedo malaika i polo. Tika goba pa Catan-ni kweyo cwinygi nyo medo aremgi ameda? Pwony goba i kom mac me kapiny dong kitiyo kwede me cwako tim mogo maraco, ma i kine tye iye wango jo ma gukwero pwony pa kanica i kom yat. Spanish Inquisition obedo kot pa Katoli ma kicako i lobo Spain yam con, dok obedo ka uno ki keto can malit i kom jo ma niyegi pat ki me Dini pa Katoli. Lungolkop mogo me kot man onongo giwango jo ma gikwero pwony pa Katoli i kom yat, wek gungut i kom balgi ma peya guto pien gitamo ni man weko gibwot ki i mac me kapiny i nge to. I lobe mapol, dano gitamo ni omyero giwor kwarigi ma guto, giminigi deyo nyo giyeny gum ki botgi. Jo mukene gitimo jami calo guro/yabo lyel me yomo cwiny kwarigi ma guto wek pe guyelgi. Ki cwercwiny, niye ma ojenge i kom goba pa Catan pe kelo kwe cwiny me ada. Me ka meno, kelo par ki lworo mukato kare woko.\nKIT MA WATWERO CUNG MATEK PI LOK ADA ME BAIBUL\n11. I yo ango ma wadi ki lurem ma pe gitye ki cwiny marac gitwero diyowa me nywako i tim ma Baibul pe cwako?\n11 Mar pi Lubanga ki Lokke jingowa me bedo luwiny bot Jehovah kadi bed wadiwa nyo luremwa gitye ka keto dic i komwa me nywako i kwer ma pe rwatte ki cik me Baibul. Gimito ni lewic omakwa ka pe waribbe kwedgi, kun giwaco ni pe wamaro nyo waworo lato-ni. Nyo giromo wacci timwa-ni biweko lato-ni yelo jo makwo i yo mo. Watwero cung matek pi lok ada me Baibul nining? Kong wanenu kit me keto cik ma igi lac me Baibul mogo i tic.\n12. Kwer mene ma kwako jo muto ma pe rwatte ki ginacoya?\n12 Mok tammi me ‘pokke woko’ ki i kwer ki tim me tekwaro ma pe rwatte ki Baibul. (2 Kor. 6:17) I lobo mo acel ma tye i nam me Caribbean, jo mapol giye ni ka ngat moni oto, “tipone” romo dong kenyu kun woto ki uno jo ma yam gitere marac. Buk mo acel owaco ni “tipo-ni” twero bene “kelo ayelayela i kabedo meno.” Kwer ma tye i kabedo mapol i Afrika aye ni kiweko mac bedo ka lyel i gang lyel dyewor benebene. Pi tyen lok ango? Jo mogo gitamo ni tim man gengo bino pa cen maraco! Wan macalo jo pa Jehovah, pe waye nyo wanywako i kwer nyo tim me kwiya piny ma cwako goba pa Catan!—1 Kor. 10:21, 22.\nKwedo lok me Baibul ki diro ki dong lok ki mwolo bot wadini ma pe gitye Lucaden pa Jehovah twero konyi me gengo tele i kinwu (Nen paragraf 13-14) *\n13. Ka itye ki gung cwiny i kom kwer moni, ngo ma omyero itim ma lubbe ki Yakobo 1:5?\n13 Ka itye ki gung cwiny i kom kwer moni, leg bot Jehovah kun ipenye ni omini ryeko. (Kwan Yakobo 1:5.) Dok i nge meno kwed lok i bukkewa. Ka mitte, peny tam ki bot luelda me kacokkewu. Pe gibititi gin me atima, ento gitwero konyi me nongo cik ma igi lac me Baibul, calo mogo ma kinyamo i pwony man. Ka itimo jami magi, nongo itye ka pwonyo ‘ryekoni’ dok ryeko man bikonyi me “poko gin maber ki gin marac.”—Ibru 5:14.\n14. Watwero gwokke nining wek pe waket ariya i nyim jo mukene?\n14 “Gin ducu ma wutiyo, wutim ducu pi miyo deyo bot Lubanga. Pe wubal cwiny [ngat mo].” (1 Kor. 10:31, 32) Ka watye ka moko tamwa me nywako i kwer moni nyo pe, omyero bene watam i kom kit ma tamwa bigudo kwede cwiny ma ngolo kop pa jo mukene, tutwalle Lukricitayo luwotwa. Pe wamito ni waket ariya i nyim ngat mo keken! (Mar. 9:42) Dok bene, pe wamito balo cwiny jo ma pe gitye Lucaden pa Jehovah. Mar biweko waloko kwedgi ki mwolo, i yo ma kelo deyo bot Jehovah. Pe omyero wadaa ki dano nyo waca kwergi. Wi myero opo ni, mar tye ki teko! Ka wanyuto mar kun bene wamwol dok wawor, ci watwero konyo me loko cwiny jo ma dagwa.\n15-16. (a) Pingo tye me ryeko me weko jo mukene ngeyo ka cungoni? Mi labol. (b) Lok pa Paulo ma kicoyo i Jo Roma 1:16 gudowa nining?\n15 Wek dano me kabedowu gunge ni ibedo Lacaden pa Jehovah. (Ic. 43:10) Ka ngat mo me pacowu oto, wadini ki jiraniwu igi twero wang i komi ka pe inywako i kwer mogo. Twero bedo yot me gengo peko man ka onongo itittigi con pi niyeni. Francisco, ma bedo i lobo Mozambique, ocoyo ni: “I kare ma an wan ki dakona, Carolina wapwonyo ada, wawaco bot wadiwa ni dong pe wabiworo jo muto. Kiketowa i atematema matek i kare ma lamin Carolina oto. Gin ma kitimo i tekwarowa aye ni kilwoko lyel i kwer mo. Ka dong wat macok loyo pa lato-ni myero obut ka ma kionyo iye pii ma kilwoko ki lyel pi dyewor adek. Gitamo ni man yomo cwiny tipo pa lato. Jo gang pa Carolina onongo gimito ni en aye obut ka ma kionyo iye pii man.”\n16 Francisco gin ki dakone gudok i lok man nining? Francisco otito ni: “Kit macalo wan wamaro Jehovah dok wamito yomo cwinye, wakwero nywako i kwer meno. Jo gang pa Carolina cwinygi owang matek adada. Gukok i komwa ni wan pe wamiyo woro bot jo muto dok guwaco ni wadiwa pe dong gibimiyowa kony nyo limowa. Kit ma onongo watyeko tittigi pi niyewa con, pe dong wanywako lok mo kwedgi ma igi tye ka wang. Wadiwa mukene dok gucako cwakowa, kun giwacci wan onongo dong watyeko tito ka cungowa con. I nge kare mo, wadi pa Carolina cwinygi opye, dok wabedo ki kare me yubo wat. Ki lok ada, mukene gibino wa i pacowa me penyo pi bukkewa ma jenge i Baibul.” Dong pe omyero wawek lewic omakwa me cung matek pi lok ada madok i kom to.—Kwan Jo Roma 1:16.\nMI KONY DOK IKWE CWINY JO MA KUMO\nLurem me ada gikonyo dok gikweyo cwiny jo ma gurwenyo danogi me amara i to (Nen paragraf 17-19) *\n17. Ngo ma twero konyowa me bedo larem me ada bot Lakricitayo lawotwa ma tye ka kumo?\n17 Ka Lakricitayo lawotwa orwenyo danone me amara, omyero watemme matek me bedo ‘larem me ada, omego ma kinywalo me nywako peko ki omegine.’ (Car. 17:17) Watwero bedo ‘larem me ada’ nining, tutwalle ka omego nyo lamego moni tye ka nongo dic me nywako i kwer ma pe rwatte ki cik me Baibul? Wanenu kong cik ma igi lac aryo me Baibul ma twero konyowa me kweyo cwiny jo ma kumo.\n18. Pingo Yecu okok ki pig wange, dok ngo ma waromo pwonyo ki i lanene?\n18 “Wukok bene kacel ki jo ma kok.” (Rom. 12:15) Waromo nongo tek me ngeyo gin ma myero wawac bot ngat ma orwenyo danone me amara. I kine mukene pig wangwa romo gudo cwinygi loyo lokwa. I kare ma larem Yecu ma nyinge Lajaro oto, Maliam, Marita, ki jo mukene gukoko omingi ki laremgi matek. Ma Yecu oo nino angwen i nge to pa Lajaro, en bene “okok ki pig wange,” kadi bed en ongeyo ni ebicero Lajaro woko. (Jon 11:17, 33-35) Koko pa Yecu ki pig wange onyuto kit ma Jehovah owinyo kwede i kom to pa Lajaro. Pig wang Yecu bene omoko marre pi jo gang pa Lajaro, dok labongo akalakala mo, man okweyo cwiny Maliam ki Marita. I yo acel-lu, ka omegiwa ki lumegiwa gineno ni wamaro dok waparo pigi, man weko gingeyo ni pe gitye kengi ento gitye ki lurem ma marogi.\n19. Ka watye ka kweyo cwiny Lakricitayo lawotwa mo ma tye ka kumo, i yo ma nining ma watwero tic ki Latitlok 3:7?\n19 “Kare me ling alinga, ki kare me lok.” (Latit. 3:7) Yo acel me kweyo cwiny Lakricitayo lawoti ma kumo aye me winyo lokke. Mi kare ki omeru me tito gin ma tye i cwinye, dok pe iwek i owang ka en tye ka loko “lok atata.” (Yubu 6:2, 3) Romo bedo ni en ool matek pi lyeto ma tye ka nongone ki bot wadine ma pe gitye Lucaden pa Jehovah. Pi meno leg kwede. Leg ‘Lawiny lega’ wek omiye teko ki tam ma atir. (Jab. 65:2) Ka twere, kwan Baibul kacel kwede. Nyo wuromo kwano pwony mo ma rwatte ki i bukkewa, calo gin mutimme i kwo pa ngat mo, ma romo cuko cwinye.\n20. Gin ango ma wabinyamo i pwony ma lubo man?\n20 Pud dong watye ki mot madit me ngeyo lok ada i kom jo muto ki anyim mamwonya ma tye ka kuro jo ma gitye i lyel! (Jon 5:28, 29) Dong, i lokwa ki ticwa, omyero wacung matek pi lok ada me Baibul dok wanywak ki jo mukene i cawa mo keken ma opore. Pwony ma lubo man bilok i kom yo mukene ma Catan tiyo kwede me gwoko dano i colpiny—tim tyet. Wabineno pingo omyero wagwokke ki tim nyo galowang ma kubbe ki owic me tim jokjok.\nI yo ango ma ngeyo lok ada i kom to kweyo cwinywa?\nGoba pa Catan i kom to okelo adwogi maraco ango?\nWatwero cung matek pi lok ada madok i kom to nining?\nWER 24 Wubin i Wi Got pa Jehovah\n^ par. 5 Catan ki jogine gubwolo dano ki lok goba mapol i kom kit ma jo muto gitye kwede. Goba magi giweko dano donyo i kwer mogo ma pe rwatte ki ginacoya. Pwony man bikonyi me gwoko genneni bot Jehovah ka jo mukene giketo lyeto i komi me nywako i kwer magi.\n^ par. 55 LOK I KOM CAL: Lucaden aryo gitye ka kweyo cwiny watgi ma orwenyo danone me amara i to.\n^ par. 57 LOK I KOM CAL: I nge kwedo lok i kom kwer mogo ma kitimo i ka lyel, Lacaden man tye ka tito niyene bot wadine ki mwolo.\n^ par. 59 LOK I KOM CAL: Luelda me kacokke gitye ka kweyo cwiny Lacaden mo ma orwenyo danone me amara i to.\nTika Itye ka Cobo Ticci Ducu Kakare?\nLub Lanen pa Yecu Wek Ibed ki Kuc\nJol Kony pa Jehovah Wek ilo Lweny i kom Cwiny Maraco\nLIFE STORY Wanongo “Tiko mo Acel me Wel”\nText Yero Bukke me kompiuta me akwanya WI LUBELE—ME AKWANA I KACOKKE April 2019\nWI LUBELE—ME AKWANA I KACOKKE April 2019


Mar ki Ngolo Kop Atir i Lobo Icrael Macon | Wi Lubele me Anyama\nPWONY ME ANYAMA ME 9\n“[Jehovah] maro kit ma atir ki ngolo kop atir; lobo opong ki mar mere ma pe lokke.”—JAB. 33:5.\nWER 3 Kerowa, Genwa, Tekcwinywa\n1-2. (a) Wan ducu wamito ngo? (b) Watwero bedo ki gen ango?\nWAN ducu wamito ni kimarwa. Dok wan ducu wamito ni kiterwa maber. Ka kiterowa marac dok pe kimarowa kare ducu, ci watwero cako winyo ni konywa pe dok pe wabedo ki gen mo.\n2 Jehovah ngeyo ni wamito ni kimarwa dok kiterwa maber. (Jab. 33:5) Watwero bedo ki gen ni Lubangawa marowa adada dok mito ni kiterwa maber. Man nen ka maleng ka wangiyo Cik ma Jehovah omiyo bot rok me Icrael kun tiyo ki Moses. Ka cwinyi otur pien ni pe kinyutti mar dok kiteri marac, ci tim ber itam i kom kit ma Cik pa Moses * nyuto kwede ni Jehovah paro pi jone.\n3. (a) Kit ma kitito kwede i Jo Roma 13:8-10, ngo ma wapwonyo ka wakwano Cik pa Moses? (b) Lapeny mene ma wabigamogi i pwony man?\n3 Ka watye ka kwano Cik pa Moses, waneno kit ma Jehovah, Lubangawa ma lamar-ri winyo kwede. (Kwan Jo Roma 13:8-10.) I pwony man, wabinyamo cik mogo manok ma kimiyo ki Luicrael kun wagamo lapeny magi: Pingo watwero wacone ni Cik onongo jenge i kom mar? Pingo watwero wacone ni Cik onongo weko kingolo kop atir? Onongo kimito ni jo ma gitye ki twero guter Cik nining? Cik onongo gwoko angagi tutwalle? Lagam pi lapeny magi twero miniwa kwe cwiny ki gen, dok nyikowa cok bot Wonwa ma Lamar.—Tic 17:27; Rom. 15:4.\nCIK MA JENGE I KOM MAR\n4. (a) Pingo watwero wacone ni Cik pa Moses onongo jenge i kom mar? (b) Kit ma kicoyo kwede i Matayo 22:36-40, cik mene ma Yecu onyuto ni pigi tek loyo?\n4 Watwero wacone ni Cik pa Moses onongo jenge i kom mar pien mar aye tugo cwiny Jehovah me timo jami ducu. (1 Jon 4:8) Cik ma Jehovah omiyo-ni ducu onongo jenge i kom cik aryo ma pigi tego—mar Lubanga, dok imar lawoti. (Levi 19:18; Nwo. 6:5; kwan Matayo 22:36-40.) Pi meno, watwero bedo ki gen ni cik makato 600 ducu pwonyowa gin mo olo i kom mar pa Jehovah. Kong wanenu labol mogo.\n5-6. Gin ango ma Jehovah mito ni jo munyomme myero gutim, dok ngo ma Jehovah ngeyo? Mi labol.\n5 Bed lagen bot ngat ma inyomme kwede, dok igwok lutinoni. Jehovah mito ni jo munyomme gudong mar matek i kingi ma twero rii pi naka. (Acak. 2:24; Mat. 19:3-6) Tim me abor tye i kin bal maraco adada ma dano timo. Dong tye tyen lok matir ma oweko cik me abiro ki i kin Cik Apar-ni okwero tim me abor. (Nwo. 5:18) Man obedo “bal i kom Lubanga” dok tim marac adada i kom ngat ma inyomme kwede. (Acak. 39:7-9) Ngat ma luotte otimo abor-ri winyo arem pi kare malac.\n6 Jehovah ngeyo maber adada kit ma jo munyomme gitero kwede luotgi. En onongo mito ni myero kiter mon ma Luicrael maber. Laco ma lubo Cik maro dakone dok bene pe keto nyomme pi lok ma tere pe. (Nwo. 24:1-4; Mat. 19:3, 8) Ento ka peko mo madit obino, ci laco oketo nyomme, en myero omi ki dakone waraga me keto nyom. Waraga man onongo gwoko dako meno ki i kom adot me goba ni otimo tim tarwang. Medo i kom meno, ma peya laco omiyo waraga me keto nyom bot dakone, en onongo myero kong olok ki ludongo me boma. I yo man, onongo ludongo gibedo ki kare me konyo jo me ot meno me cobo peko ma i nyomgi. Ka Laicrael mo okwero dakone pi mitine pire kene, Jehovah pol kare pe timo gin mo iye. Kadi bed kit meno, Jehovah onongo winyo koko pa dako meno, dok winyo arem ma en wok ki iye.—Mal. 2:13-16.\nJehovah onongo mito ni lutino gubed maber dok guwiny agonya ka nongo lunyodogi gwokogi dok pwonyogi ki mar (Nen paragraf 7-8) *\n7-8. (a) Ngo ma Jehovah ociko lunyodo ni gutim? (Nen cal ma i pok ngeye.) (b) Pwony ango ma wanongo?\n7 Cik bene nyuto ni Jehovah paro pi ber bedo pa lutino. Jehovah omiyo cik bot lunyodo ni pe myero gumi jami me kom keken bot lutinogi ento gukonygi bene me bedo ki wat maber ki Lubanga. Lunyodo myero guti ki kare mo keken ma owec me konyo lutinogi wek guniang dok gudong pwoc pi Cik pa Jehovah, dok gumarre. (Nwo. 6:6-9; 7:13) Tyen lok acel ma oweko Jehovah opwodo jo Icrael aye pien gubedo ka uno lutinogi i yo malit adada. (Jer. 7:31, 33) Lunyodo onongo myero gunen lutinogi pe calo gin mo ma konye pe ma gitwero lanyone ata, ento macalo ginaleya, nyo mic ma pire tek adada mua ki bot Jehovah.—Jab. 127:3.\n8 Pwony: Jehovah neno kit ma jo munyomme gitero kwede luotgi. En mito ni lunyodo gumar lutinogi, dok bingolo kop i kom lunyodo pi kit ma gitero kwede lutinogi.\n9-11. Pingo Jehovah omiyo cik ma gengo bedo ki miti marac i kom jami pa jo mukene?\n9 Cwinyi pe opukke i kom jami pa ngat mukene. Cik me agikki ki i kin Cik Apar-ri waco ni omyero cwinywa pe opukke i kom jami pa jo mukene, nyo bedo ki miti marac i kom jami pa ngat mukene. (Nwo. 5:21; Rom. 7:7) Jehovah omiyo cik man me pwonyowa gin mo ma pire tek adada—jone myero gugwok cwinygi, ma en aye tamgi, ki dong kit ma giwinyo kwede. En ngeyo ni tim marac cakke ki i bedo ki tam nyo miti maraco. (Car. 4:23) Ka Laicrael mo oye ni miti maraco odong i cwinye, ci en bene twero tero jo mukene i yo ma pe nyuto mar. Me labolle, Kabaka Daudi otimo bal meno. Pol kare, en onongo ngat maber. Ento i nino mo, en ocako bedo ki miti marac i kom dako pa ngat mukene. Miti meno otere wa i bal. (Yak. 1:14, 15) Daudi otimo abor, otemme me bwolo cwar dako-ni, ci lacen oweko kineko laco-ni woko.—2 Cam. 11:2-4; 12:7-11.\n10 Jehovah onongo ngeyo ka Laicrael mo oturo cik ma kwako bedo ki miti marac i kom jami pa ngat mukene—En ngeyo gin ma tye i cwinywa. (1 Tekwaro 28:9) Cik man onongo pwonyo jone ni omyero gugwokke ki tam ma terogi i bal. Ada, Jehovah obedo wego maryek dok lamar adada!\n11 Pwony: Jehovah pe neno kom dano ma nen ki woko keken. En neno ngat ma wan wabedo ki i iye, gin ma tye i cwinywa. (1 Cam. 16:7) Pe watwero kano tamwa, kit ma wawinyo kwede, ki dong ticwa ki bot Lubanga. En neno dok cuko cwinywa me dongo kit mabeco ma watye kwede. Ento en mito ni waniang dok walo tam maraco ma watye kwede ma peya oterowa me timo gin marac.—2 Tekwaro 16:9; Mat. 5:27-30.\n12. Cik pa Moses nyuto ngo?\n12 Cik pa Moses nyuto ni Jehovah maro ngolo kop atir. (Jab. 37:28; Ic. 61:8) En onyutiwa lanen maber loyo ducu i kit ma myero water kwede jo mukene i yo maber. Ka Luicrael gulubo cik ma Jehovah ominigi, ci en onongo minigi mot. Ka gukwero lubo cikke, ci onongo gineno can. Nen dok cik aryo mukene ki i kin Cik Apar-ri.\n13-14. Cik aryo mukwongo ki i kin Cik Apar-ri onongo waco ningo, dok lubo cik meno onongo kelo adwogi maber ango bot Luicrael?\n13 Wor Jehovah keken. Cik aryo mukwongo ki i kin Cik Apar-ri, waco ni Luicrael myero guwor Jehovah keken, dok onongo cikogi ni pe guwor cal jogi. (Nia 20:3-6) Cik magi onongo pe kelo adwogi maber bot Jehovah. Ma ka meno, jone aye ginongo adwogi maber ki iye. Ka onongo jone gitye lugen bote, kwogi bedo maber. Ka guworo lubange pa lurok, onongo gideno can adada.\n14 Tam kong i kom jo Kanaan. Gin onongo giworo lubange me goba ma pe gikwo me ka woro Lubanga me ada ma kwo. Macalo adwogine, rwom me kwogi opoto piny adada. (Jab. 115:4-8) Macalo but worogi, onongo gidonyo i tim me buto me lewic dok gityero lutinogi bot jogi i yo malit adada. I yo acel-li, ka Luicrael gukwero woro Jehovah ci guyero me woro jogi, rwom me kwogi onongo balle adada, dok giwano kadi wa jo me odigi. (2 Tekwaro 28:1-4) Jo ma gitye ki twero onongo gikwero lubo cik pa Jehovah ma dok i kom ngolo kop atir. Onongo gicayo twero ma kiminigi dok gibedo ka uno jo ma goro ki ma lupeko. (Ejek. 34:1-4) Jehovah ociko Luicrael ni ebingolo kop i kom jo ma gitimo jami maraco i kom mon ki lutino ma pe gitwero gwokke pigi kengi. (Nwo. 10:17, 18; 27:19) Ento Jehovah onongo goyo laane i kom jone ka gubedo lugen bote ki ka gitero jo mukene maber.—1 Luker 10:4-9.\nJehovah marowa dok ngeyo ka watye ka deno can pien kingolo kop alenga i komwa (Nen paragraf 15)\n15. Ngo ma wapwonyo i kom Jehovah?\n15 Pwony: Pe myero wakok i kom Jehovah ka jo ma giwaco ni gibedo luticce gicayo rwom me kwo ma en oketo ci giwano jone. Kadi bed kit meno, Jehovah marowa dok ngeyo ka kitye ka terowa marac. En winyo aremwa ma loyo kit ma min latin winyo kwede arem pa latinne. (Ic. 49:15) Kadi bed i kine mukene en pe timo gin mo cutcut me larowa, ento ka karene oromo en biculo kwor i kom lubal ma pe giye ngut pi kit ma gutero kwede ki jo mukene.\nONONGO MYERO KIKET CIK I TIC NINING?\n16-18. Cik pa Moses onongo gudo jami mene i kwo, dok man pwonyowa gin ango?\n16 Cik pa Moses onongo gudo kwo pa Luicrael i kabedo mapat, pi meno, onongo pire tek adada ni ludongo ma kicimogi me loyo jo pa Jehovah gungol kop atir. Onongo pe gitye ki tic me ngolo kop ma lubbe ki worogi bot Jehovah keken, ento, wa me cobo winye manok ma tye i kin jone ki dong bal mo ma ngat mo otimo i kom lawote. Nen kong labol magi.\n17 Ka Laicrael mo oneko lawote, onongo pe kineke cutcut. Ludongo me bomane onongo myero kong gukwed lok wek guniang gin mutimme kikome ma peya gumoko ka omyero gingol to i wiye. (Nwo. 19:2-7, 11-13) Ludongo bene onongo gingolo kop ma lubbe ki jami ma timme i kwo me nino ducu—cakke ki i lara me jami me o wa i cobo peko ma bedo i kin jo munyomme. (Nia 21:35; Nwo. 22:13-19) Ka ludongo onongo gingolo kop atir, dok Luicrael gilubo Cik, onongo gin ducu ginongo adwogi maber, dok rokgi kelo deyo i kom Jehovah.—Levi 20:7, 8; Ic. 48:17, 18.\n18 Pwony: Jami ducu ma timme i kwowa pire tek bot Jehovah. En mito ni watim jami matir dok wanyut mar i kit ma watero kwede jo mukene. En bene neno jami ma watimo dok winyo lokwa, kadi ka watye kenwa gang.—Ibru 4:13.\n19-21. (a) Ludongo ki lungolkop onongo myero guter jo pa Lubanga nining? (b) Cik pa Moses onongo gwoko jo pa Lubanga nining, dok man pwonyowa gin ango?\n19 Jehovah onongo mito laro jone ki i tim maraco pa rok murumogi. Pi meno, en onongo mito ni ludongo ki lungolkop gungol kop atir dok labongo apokapoka mo. Kadi bed kit meno, lungolkop onongo myero pe guter jone ki gero nyo ki gingi. Ento onongo myero gumar ngolo kop atir.—Nwo. 1:13-17; 16:18-20.\n20 Jehovah paro pi jone, pi meno en omiyo cik me gwoko jone wek pe kitergi marac. Me labolle, Cik onongo weko pe kingolo kop alenga i kom ngat mo ma kitamo ni otimo bal. Ngat ma kidoto-ni onongo tye ki twero me ngeyo anga ma tye ka dotte-ni. (Nwo. 19:16-19; 25:1) Dok ma peya kingolo kop i wiye, onongo olo to myero lucaden aryo gubed tye me mokone ni kop meno tye atir. (Nwo. 17:6; 19:15) Ka lacaden acel keken aye oneno Laicrael-li ka timo bal kono? En myero pe otam ni pe kibimine pwod pi balle. Jehovah nongo oneno jami ducu ma en otimo. I paco, kimiyo twero ki wego, ento twero meno tye ki ka ma gik iye. Ka peko tye i kin jo me ot, ludongo me boma onongo gitye ki tic me ngolo kop ki me moko tam me agikki.—Nwo. 21:18-21.\n21 Pwony: Jehovah onyutiwa lanen maber loyo ducu; pe tye gin mo keken ma en timo ma pe tye atir. (Jab. 9:7) En miyo mot bot jo ma gikwo ma lubbe ki cikke, ento pwodo jo ma gitiyo ki twerogi i yo marac. (2 Cam. 22:21-23; Ejek. 9:9, 10) Jo mukene gitimo gin marac, dok i cawa mukene nen calo pe gunongo pwod pi bal meno, ento ka Jehovah oneno ni karene dong oromo, ci en bineno ni kingolo kop i wigi pi balgi. (Car. 28:13) Dok ka pe gungut, ci i nge kare manok gibiniang ni “bedo gin me lworo tutwal me poto i cing Lubanga makwo.”—Ibru 10:30, 31.\nCIK ONONGO GWOKO ANGAGI TUTWALLE?\nKa luelda gitye ka cobo peko ma tye i kin Lukricitayo, myero gulub lanen pa Jehovah me mar ki ngolo kop atir (Nen paragraf 22) *\n22-24. (a) Cik onongo gwoko tutwalle angagi, dok man pwonyowa gin ango i kom Jehovah? (b) Lok me ciko dano ango ma kimiyo i Nia 22:22-24?\n22 Cik onongo tutwalle gwoko jo ma pe gitwero gwokke pigi kengi, me labolle, lutino kic, mon to, ki dong lurok ma gitye ka bedo i kin Luicrael. Kiwaco ki lungolkop me Icrael ni: “Pe ibal te pido pa labedo mo nyo pa latin kic wek lok oloye, pe iter bongo pa daa-to me ajenga boti.” (Nwo. 24:17) Jehovah onyuto miti bot jo magi. Dok en omiyo pwod bot jo ma gubedo ka unogi.—Kwan Nia 22:22-24.\n23 Cik bene onongo gwoko jo me ot ki i tim me buto ma pe opore, kun gengo nyom i kin wadi macok. (Levi 18:6-30) Kadi bed ni rok ma gurumo Luicrael onongo giye dok gidonyo i tim man, jo pa Jehovah onongo gineno bal meno kit ma Jehovah neno kwede—calo tim me kwer adada.\n24 Pwony: Jehovah mito ni jo ma eminigi twero gunyut mar bot jo ma tye i te twerogi. En dag tim me buto ma turo cik, dok mito ni dano ducu, tutwalle jo ma pe gitwero gwokke kengi, gunong gwok.\nCIK PA MOSES, OBEDO ‘LANYUT PI JAMI MABECO ME KARE ME ANYIM’\n25-26. (a) Pingo watwero wacone ni mar ki timo gin matir gubedo calo yweyo ki kwo? (b) Ngo ma wabinyamo i pwony ma lubo man?\n25 Mar ki timo gin matir bedo calo yweyo ki kwo; i lobo, acel pe twero bedo tye labongo lawote. Ka watye ki ngec ni Jehovah terowa maber ci marwa pire bene dongo. Dok ka wamaro Lubanga ki rwom me kwo ma mege, ci man bitugo cwinywa me maro jo mukene ki dok me terogi i yo maber.\n26 Cik pa Moses okonyo Luicrael me bedo ki wat macok ki Jehovah. Ento onongo dong pe mitte ni jo pa Lubanga gulub Cik i ngeye ma Yecu obino ci ocobo Cik, pien en oleyo ka wang Cik meno ki gin maber ma loyo. (Rom. 10:4) Lakwena Paulo otito ni Cik pa Moses onongo tye macalo ‘lanyut pi jami mabeco me kare me anyim.’ (Ibru 10:1) Pwony ma lubu man binyamo jami mabeco magi mogo ki kit ma mar ki ngolo kop atir pire tek kwede i kacokke pa Lukricitayo.\nI YO MA NINING MA CIK PA MOSES NYUTO:\nMar pa Jehovah pi jone?\nKit ma Jehovah maro kwede ngolo kop atir?\nKit ma Jehovah neno kwede jo ma goro?\n^ par. 5 Man aye pwony mukwongo i kin pwony angwen ma lubbe aluba ma binyamo tyen lok ma oweko wabedo labongo akalakala mo ni Jehovah paro piwa. Pwony adek ma lubo man bikatti i Wi Lubele me Mai 2019. Wi lok madito me pwony magi tye ni “Mar ki Ngolo Kop Atir i Kacokke pa Lukricitayo,” “Mar ki Ngolo Kop Atir ka Wakemme Tim Maraco,” ki “Kit me Kweyo Cwiny Jo ma Kinywarogi.”\n^ par. 2 LOK MA KITITO TERE: Kilwongo cik makato 600 ma Jehovah omiyo bot Luicrael kun tiyo ki Moses ni “Cik,” nyo “Cik pa Moses.” Medo i kom meno, bukke abic mukwongo me Baibul (Cakke ki i Acakki me o i Nwoyo Cik ) bene pol kare kilwongogi ni Cik. I kine mukene, kitiyo ki nyig lok meno me lok i kom Ginacoya ducu me Leb Ibru, nyo Cik Macon.\n^ par. 60 LOK I KOM CAL POK NGEYE: Jehovah onongo mito ni lutino gubed maber dok guwiny agonya ka nongo lunyodogi gwokogi dok pwonyogi ki mar\n^ par. 64 LOK I KOM CAL: Mego mo ma Laicrael tye ka boko lok ki anyirane ki yomcwiny kun giwoto ki tedo. Ki i ngegi, wongi tye ka pwonyo awobigi kit me gwoko romi.\nLOK I KOM CAL: Ki cwiny me mar, ludongo ma i dog gang gitye ka konyo dato mo ki latinne ma lacat-wil mo obedo ka unogi.